qundao/data-zh-poetry huggingface dataset:
十月一日二十六韵
作者：杨承鲲
朝代：明
体裁：古风

当年孟冬月，边海气多寒。兹年积旸后，冥雨何漫漫。山内莽出云，陇亩浩未乾。田家丁穫稻，泥滓登场坛。小人寂无依，稼穑良独难。黔羸更不密，震雷周云端。壮阴乃发泄，万蛰苦不安。东南久凋瘠，比屋成痱挛。徭役一何切，攻急踰千般。即如今年租，往年已徵完。苗孽未入土，诛求早阑干。往闻天王诏，屡免哀疮瘢。宵旰坐玄堂，悲眷减鹑鴳。借问二千石，太息谁共患。流亡且�属，十家九家残。铲削纷百出，大命忽欲殚。岂惟颜色枯，重使骨肉刓。膏泽久销落，上下睹欺谩。穷陬生意少，万灶同辛酸。劳苦岁云暮，不得一日欢。鸡鸣望公家，谢令犹在官。侧目五内裂，泣下如飞湍。不知手足痹，但保橐中胖。常恐一日溃，倏忽万变攒。虚名蒙实祸，此失犹未刊。徒为杞人忧，愤念腐肺肝。
咏史
作者：杨承鲲
朝代：明
体裁：古风

平生牧豕处，寂莫空山里。日落樵采绝，秋风海涛起。一朝上赤殿，布衣见天子。四海识齐人，侧目倾朝是。坐开平津阁，扑满延多士。悠悠淮南守，狗马谁相齿。
圣水山房
作者：杨承鲲
朝代：明
体裁：古风

客游倦登陟，乘凉偃山榭。松房淡容与，图级纷堪藉。清风袅萝葛，白日岩末下。云窗湛空绿，水石明相亚。朝光对岭发，夜色澄湖借。焚香濯尘容，掬水罗冰蔗。坐卧一籧篨，聊以销永夏。
夕
作者：杨承鲲
朝代：明
体裁：五言律诗

野昏江气合，回首失孤城。竹冷丛梢折，兰幽细蕊生。橹声归远浦，人语动残更。万事伤垂白，鸣徽空自清。
大水后泛舟·其一
作者：杨承鲲
朝代：明
体裁：五言律诗

未能避风雨，稍已近菰蒲。宿网县秋渚，归舟逗夕湖。生涯随鬓脚，世事且头颅。不道人情剧，何妨醉眼孤。
大水后泛舟·其二
作者：杨承鲲
朝代：明
体裁：五言律诗

城云不肯霁，江路浩无隈。树里行船入，空中载酒回。一年秋欲半，万事老俱催。唯有诛茆念，经宵入梦来。
天井寺
作者：杨承鲲
朝代：明
体裁：五言律诗

万壑趋天汉，千盘到寺门。远山存殿古，小姓见僧尊。想望真龙窟，寻常紫气屯。来朝上五井，霜日看雷奔。
宝岩寺
作者：杨承鲲
朝代：明
体裁：五言律诗

海云作远近，一径转虚无。建水千岩落，钖峰当殿纡。春蒸石佛润，香冷寺僧孤。尚有蜂房割，官家幸不租。
寄余君房仪部
作者：杨承鲲
朝代：明
体裁：五言律诗

海内存知已，天涯寄寂寥。荒村仍水国，老树且前朝。风雨孤城合，行藏去路遥。悲歌倚衰柳，遍为结长条。
寄慧上人山居
作者：杨承鲲
朝代：明
体裁：五言律诗

密岩冰雪晴，水石入天清。古寺晚钟出，山家春雾生。旧畦乌撒饭，新雨绿苔羹。若共桓溪老，应知不世情。
寄题江心寺
作者：杨承鲲
朝代：明
体裁：五言律诗

胜绝江心寺，江空塔影长。潮痕剥断石，海气湿危廊。僧老秋无寐，雕寒翅有霜。英雄馀涕泗，风雨吊残阳。
寄龙君善司理
作者：杨承鲲
朝代：明
体裁：五言律诗

已见桃花发，犹怜桂树存。不愁秦日月，恐失汉乾坤。山色容高卧，人情酿杜门。得归访松槚，莫忘橐驼言。
小山
作者：杨承鲲
朝代：明
体裁：五言律诗

还山抱黄犊，沙草日蒙蒙。竹屋难禁雪，松门不掩风。香馀栗叶火，寒落桂花丛。寥落清江外，吾生亦有终。
小山偶然作·其一
作者：杨承鲲
朝代：明
体裁：七言绝句

烦恼世情终不休，欲投空谷转夷犹。寒苔古石深溪路，种树人归树已秋。
小山偶然作·其二
作者：杨承鲲
朝代：明
体裁：七言绝句

不向山中卧白云，欲逃封豕畏山君。山中麋鹿应相笑，只恋人间封豕群。
小山归得长文书及新诗二首兼惠茅栗如数奉答
作者：杨承鲲
朝代：明
体裁：五言律诗

茅栗何年种，分筐见小傒。色兼霜芋早，味与露葵齐。数袖呼儿子，尝新愧老妻。永无怀橘日，剩有万行啼。
山风
作者：杨承鲲
朝代：明
体裁：五言绝句

山风吹女萝，细雨石上起。湿尽石边松，还作溪中水。
岩庵二首·其一
作者：杨承鲲
朝代：明
体裁：五言律诗

箯舆度岭长，路尽忽闻香。裂壁开天栈，撑厓隐石房。回风乱幢节，滴乳润衣裳。早见孤僧瘦，山深久绝粮。
岩庵二首·其二
作者：杨承鲲
朝代：明
体裁：五言律诗

风高万叶鸣，叶落与人平。云起中峰白，秋低众壑清。幽阴客不到，拥肿树长生。辛苦东林叟，年来已世情。
度阿育王岭
作者：杨承鲲
朝代：明
体裁：五言律诗

去去盘云转，高高望海行。到山千涧响，入谷万花明。丘壑梦常住，烟霞疾未成。兴来还不浅，翻剧子规鸣。
忆事二首
作者：杨承鲲
朝代：明

何处吹箫夜色凉，不胜哀怨湿衣裳。平湖百丈天如水，露滴藕花秋梦长。翡翠帘栊白玉宫，碧云无影佛灯红。夜深下界行人绝，一片经声在半空。
忆事二首·其一
作者：杨承鲲
朝代：明

何处吹箫夜色凉，不胜哀怨湿衣裳。平湖百丈天如水，露滴藕花秋梦长。
忆事二首·其二
作者：杨承鲲
朝代：明

翡翠帘栊白玉宫，碧云无影佛灯红。夜深下界行人绝，一片经声在半空。
戏赠李之文
作者：杨承鲲
朝代：明

东城有李生，北城有李生。东城太长北太短，两人好古俱天成。东城磊落发半白，北城好酒兼好色。按歌往往低彩云，对酒时时欹白帻。青楼冥冥高入天，下临大道横紫烟。楼前尽是会稽竹，扫日含风若寒玉。盛夏五月天毒淫，云疏雪壁常阴阴。江中涛声日在耳，白莲紫榴开复深。此时君正眠石床，层冰峨峨倾酒浆。脱巾大叫发至地，纵有狗窦谁敢望。生也有舅列宿郎，好道今已归昙阳。口吟大洞已万过，犹在桃花县中坐。昔时意气何壮哉，唾骂韩柳如驽才。忽思枯槁望八极，拂衣欲上中天台。人生百年会有死，白日虞渊等闲事。绿箸自是天生成，世上行人若流水。不如乃甥情太真，白眼不愿为仙人。遥望蓬莱那能去，但饮美酒骄青春。
戏赠李之文
作者：杨承鲲
朝代：明
体裁：古风

东城有李生，北城有李生。东城太长北太短，两人好古俱天成。东城磊落发半白，北城好酒兼好色。按歌往往低彩云，对酒时时欹白帻。青楼冥冥高入天，下临大道横紫烟。楼前尽是会稽竹，扫石含风若寒玉。盛夏五月天毒淫，云疏雪壁常阴阴。江中涛声日在耳，白莲紫榴开复深。此时君正眠石床，层冰峨峨倾酒浆。脱巾大叫发至地，纵有狗窦谁敢望。生也有舅列宿郎，好道今已归昙阳。口吟大洞已万过，犹在桃花县中坐。昔时意气何壮哉，唾骂韩柳如驽才。忽思枯槁望八极，拂衣欲上中天台。人生百年会有死，白日虞渊等閒事。绿筋自是天生成，世上行人若流水。不如乃甥情太真，白眼不愿为仙人。遥望蓬莱那能去，但饮美酒骄青春。
挽李宾父
作者：杨承鲲
朝代：明
体裁：五言律诗

自古怜生友，人间复几人。知音空老眼，不哭为伤神。素业寒泉闭，丰碑宿草新。脩文何处问，山色独嶙峋。
无能
作者：杨承鲲
朝代：明
体裁：五言律诗

漠漠岛烟合，纷纷林月生。小山全入雾，大水半浮城。鸣橹通晨过，疏星永夜明。无能逐世好，懒与癖相成。
晓行
作者：杨承鲲
朝代：明
体裁：五言律诗

落落大星动，荒荒残月新。马骄常倦夜，鸡小不知晨。风雨思家数，阴阳纪异频。江南与江北，哀疏几回真。
晚
作者：杨承鲲
朝代：明
体裁：五言律诗

乱山馀照灭，千里暮霞明。草长微风绿，湖增积雨平。壮心逐世减，褊性与年成。颇怪嵇中散，刚肠欲养生。
有感
作者：杨承鲲
朝代：明
体裁：五言律诗

漠北烽烟动，天东消息长。乾坤看局蹐，驷牡正玄黄。海日寒无影，江云夜有光。燕山八月雪，塞雁欲南翔。
林栖
作者：杨承鲲
朝代：明
体裁：五言律诗

古木三家市，清江万古潮。野夫思御褐，天子正垂绡。岁月儿童乐，饥寒里俗骄。林栖愧短翮，未可怪鸣枭。
桓溪晚归
作者：杨承鲲
朝代：明
体裁：五言律诗

落叶谷风起，山寒白日徂。秋声动寥廓，人语入菰蒲。涧险鸣泉乱，林高晚烧孤。前峰斜照出，昏黑遍栖乌。
江村
作者：杨承鲲
朝代：明
体裁：五言律诗

圭荜长林下，江村落照间。夕风常满树，秋雨不霾山。捃拾岁时晏，讴歌稼穑艰。芙容凉更发，朝莫损红颜。
江楼·其一
作者：杨承鲲
朝代：明
体裁：七言绝句

越酒如船醉不消，臛鸡烹鲤送归潮。战场杨柳三千树，争向尊前舞细腰。
江楼·其二
作者：杨承鲲
朝代：明
体裁：七言绝句

酒幔风帘十万家，门前流水是桃花。吴盐似雪来供馔，越女如云去浣纱。
江边晚行归草堂
作者：杨承鲲
朝代：明
体裁：五言律诗

风日遥知霁，潮痕稍复增。看人收蟹簖，唤仆徙鱼罾。月望光相薄，天高气始冰。草堂缘茂竹，归及暝烟蒸。
海上
作者：杨承鲲
朝代：明
体裁：五言律诗

沧波望不极，万里挟长风。鲸胆仙人药，鱼鳞海客宫。山从吹沫尽，天与大瀛空。南北看群造，谁开混沌功。
清源道中喜雨
作者：杨承鲲
朝代：明
体裁：五言律诗

舟楫津梁隘，城阴雨乍飞。未能滋土脉，稍可濯春晖。燕舞高俱尽，鸠鸣喜不归。三年齐鲁旱，似有麦苗肥。
湖上晚望
作者：杨承鲲
朝代：明
体裁：五言律诗

湖远平波黑，云低水屿孤。数家寒烧起，一半夕阳无。藜蒺秋多刺，桑麻岁不输。敢言忧桂玉，正作老菰蒲。
湖干曝日
作者：杨承鲲
朝代：明

阁外柳条长，平湖半夕阳。雪消沙草绿，春动水烟黄。老渐思丘壑，贫犹典骕骦。理生无远计，曝背近东墙。
湖边脩柳树
作者：杨承鲲
朝代：明
体裁：七言绝句

旧酿山中霹雳泉，醉来閒卧水楼烟。不知明月湖头树，更有何人去系船。
滋阳道中咏乌
作者：杨承鲲
朝代：明
体裁：五言律诗

信宿滋阳道，联巢见乳乌。卑飞常狎主，觅食竞将雏。老去一枝稳，春归千种呼。异时驱父子，不复叹羁孤。
澹庵
作者：杨承鲲
朝代：明
体裁：七言律诗

苔封石室净无尘，乌几萧萧作隐沦。绿竹一区来寄傲，青山千里不逢人。窗多槲叶堪消夏，洞有梨花可酿春。真恐世情乾没去，预愁相见白头新。
烈士篇
作者：杨承鲲
朝代：明
体裁：古风

东山有烈士，慷慨独不常。既惜白日短，复惜玄夜长。岩栖十馀载，润泽成文章。囊有百里剑，家散千金装。登高览埏极，万古何茫茫。秋风洒毛发，灵曜丽清光。蚊蚋各有营，溷浊固难当。不惜肌骨沈，所忧志行伤。翱翔将何集，惋叹沾衣裳。尝闻圣人语，固穷有遗方。削竹蒙铦羽，用之何不臧。
猛虎行
作者：杨承鲲
朝代：明
体裁：古风

北山可以遗死生，上有老树千年精。树深屋古青壁侧，盛夏五月悲风鸣。牛羊下来石巃嵷，猛虎怒叫山为动。村中小儿不敢啼，谷口行人色相恐。屋西有田东受渠，种田得谷山中居。虽有猛虎犹足乐，不如出山豺狼当道除。
白云山行
作者：杨承鲲
朝代：明
体裁：古风

入山知山美，入水爱水居。霏微白云路，彷佛仙人闾。绿溪掇琼草，石室窥素书。洞门阴阴苔藓湿，瀑水迸流雪花入。独行不语亦不旋，虎啼谷响松风急。
白纻词
作者：杨承鲲
朝代：明
体裁：古风

阳春东来归帝乡，繁桃秾李竞相芳。琼筵璇室五木香，鸦黄鹊黑俨成行。清尊白纻断人肠，千金为寿万金偿，玳瑁双珠安可忘。
秋郊
作者：杨承鲲
朝代：明
体裁：五言律诗

摇落秋江夕，郊扉八月春。岁华寒稍敛，物色淡宜人。虫蚁心何赤，蛟龙性不驯。百年忼慨意，寥廓竟谁真。
答仲连
作者：杨承鲲
朝代：明
体裁：五言律诗

昔别梅初白，今来柳忽青。阴阳去浩浩，风雨到冥冥。乡里思耆旧，朝廷问典型。百年堪一醉，愁绝几时醒。
纪事
作者：杨承鲲
朝代：明
体裁：五言绝句

青天日如赫，亭午一星明。不敢论玄象，私心想太平。
翛园观刈稻咏怀·其一
作者：杨承鲲
朝代：明
体裁：五言律诗

刈稻家家出，腰镰处处同。烟芒千顷白，霜粒半庭红。毕岁知牛力，他时见蜡功。作劳怜竖子，真愧主人翁。
翛园观刈稻咏怀·其三
作者：杨承鲲
朝代：明
体裁：五言律诗

老觉衣裳薄，寒催捃拾频。寻常村径小，来往路人新。沼静饥鱼出，林卑宿鸟驯。鸡豚与闾巷，不厌野夫贫。
翛园观刈稻咏怀·其二
作者：杨承鲲
朝代：明
体裁：五言律诗

妇饷遥依草，鸠鸣且出村。霜华收晚税，霞气散朝暾。老眼从风湿，寒肌得酒温。翁衰苦筋力，头白不曾论。
翛园观刈稻咏怀·其四
作者：杨承鲲
朝代：明
体裁：五言律诗

社鼓空萧瑟，田神半野蒿。古碑荒藓断，虚殿朔风号。晚世常多事，危心久郁陶。穷村颇寥落，臼杵动林皋。
舟中独酌成诗
作者：杨承鲲
朝代：明
体裁：古风

万牛脔为炙，不如一豚蹄。金罍对绮席，未若临回溪。鲁酒清且冽，吴鱼砍成臡。一酌壶再倾，海日忽已西。春风不相饶，吹我颜色凄。男儿重弧矢，岂得念纤絓。但醉莫复叹，故山云外低。
苦热
作者：杨承鲲
朝代：明
体裁：五言律诗

瘅暑斋宫静，蒸云郁不收。江山入大火，天地且南游。卧想阴山雪，行吟楚泽秋。翻思醉河朔，千载望袁刘。
荅百谷
作者：杨承鲲
朝代：明
体裁：七言律诗

五门风雨暗花晨，蠡口鱼城失去津。塞下三时常见雪，江南二月未知春。青山寺里红旌绝，白玉堂中翠黛频。寂寞客愁消不得，欲将烦恼问王珣。
蓟门行赠张伯诲将军
作者：杨承鲲
朝代：明

蓟门三日风日黄，惊尘涨天归路长。禁柳条寒半欲折，边榆叶稀天欲霜。将军角弓控不发，枥上鸣镳动咆哱。玉帐高褰瀚海云，朱旗半掩孤城月。城头落月照皇都，万家漠漠秋烟孤。暮天军中一事无，蹴鞠笑踏红氍毹。绣帘银烛夜惨淡，仰视河汉西南趋。乳皮薤白金城酥，满堂醉客争樗蒲。将军大呼一掷万，袒臂已觉无全胡。天子但顾西南隅，穷荒萧条八月雪，鸣雁哀叫胡雏呼。云中古戍烽堠紧，渔阳劲卒胆气粗，天山茫茫白草枯。文皇遗铁生紫翠，至今群胡不敢动，侧目啮指空惊吁。英雄出塞薄万里，龟兹于阗入版图。君不闻北斗之下为中国，太宗灭蛮心未休，翠华却过北斗北。千秋仰见肇造难，万古长沙泪沾臆。
西清阁望雨
作者：杨承鲲
朝代：明
体裁：五言律诗

谷口沙田路，垂垂雨脚平。行人湿欲到，归鸟急无声。凉益流黄簟，香思白蒋羹。嵓扉掩江水，长日卧西清。
西阁雨望
作者：杨承鲲
朝代：明

阁外松间尽夕阳，碧窗清喜自焚香。柴门不掩寒潭绿，遥见西山雨足长。
西阁雨望
作者：杨承鲲
朝代：明
体裁：七言绝句

阁外松间尽夕阳，碧窗清昼自焚香。柴门不掩寒潭绿，遥见西山雨足长。
詹少府招饮湖上
作者：杨承鲲
朝代：明
体裁：古风

绮窗临朱栏，疏雨飘飞阁。芙容照水绿波寒，湖上行舟镜中落。锦帆绮席横大湖，燕姬越艳倾城孤。千山蜿蜒入手碧，万木气与秋天苏。空翠浮光不知远，金庭玉堂真有无。谈天坐啸空王侧，半醉冯厓看八极。青壁直下三千仞，瀑流细洒藤萝黑。岩前行人久不到，辇路空悲紫苔蚀。苔深石没露华滋，古人已往今人悲。年代销沈万事变，元宫宋殿何参差。君不见金沙曲，岳祠犹在旌旗出。精忠不及湖上草，日日偏承九天跸。
读慧上人东嘉草二首·其一
作者：杨承鲲
朝代：明
体裁：七言绝句

新诗读罢意俱閒，烟海苍茫去不还。应笑桓溪老居士，碧窗终日梦青山。
读慧上人东嘉草二首·其二
作者：杨承鲲
朝代：明
体裁：七言绝句

梦落青山百遍登，绿溪黄叶路层层。霜潭欲下无行迹，手拄寒厓几尺藤。
谷日
作者：杨承鲲
朝代：明
体裁：五言律诗

海色晨初敛，江烟冷不消。春催花有态，寒尽麦无苗。狎鸟时时近，江鸿日日遥。田书纪占验，遍借老农抄。
赋得残月如新月和徐茂吴司理
作者：杨承鲲
朝代：明
体裁：五言排律

渺渺空江月，今宵是几更。微生大江曙，反映一痕明。魄减还疑朏，轮亏似欲盈。纤纤欺朗宿，宛宛续寒檠。兔老全无窟，蓂消尚有茎。犹馀半面识，未改曲眉清。渐觉神乌逼，虚回灵鹊情。莫愁圆景尽，坐待桂丛生。
赠傅侍御十韵
作者：杨承鲲
朝代：明
体裁：五言排律

远戍沧溟使，全生仰圣真。曾乘金騕袅，旧识石麒麟。一疏披鳞甚，孤忠斩马新。谪来为海客，老去逐波臣。渤海三珠树，风涛七尺身。几年看代雁，每日食吴鳞。勋业刀环小，悲欢剑首频。殷忧还贾谊，差乐愧陈遵。不负将军诺，那堪丞相嗔。秋风吹短发，恸哭望高旻。
赠王思延都护
作者：杨承鲲
朝代：明
体裁：古风

读书十年无一字，雷雨荒山走魑魅。垂老不知行路难，翻向衡门纪灾异。眼中五岳分秋毫，笔底风霜半憔悴。朅来燕市三日游，击筑泣下常幽忧。城云不动冻日白，对酒忽忆梁园秋。信陵门下宾客尽，魏王池台烟树愁。信阳王君鹰扬质，众中与我情常密。肯将肝胆向时人，不惜皮毛见胶漆。高悬大纛手自取，翠羽金膏漫相失。长安大道霜日晴，赤骠蹀躞黄金缨。每携斗酒慰寒谷，并问生涯怜杜蘅。四郊逡巡马常备，百函矢口书还成。慷慨相逢久相别，百年草草何愁绝。壮士空存越石心，老妻但笑张仪舌。归去天南忆旧游，茆堂昼掩青溪雪。
赠王思延都护
作者：杨承鲲
朝代：明

读书十年无一字，雷雨荒山走魑魅。垂老不知行路难，翻向衡门纪灾异。眼中五岳分秋毫，笔底风霜半憔悴。朅来燕市三日游，击筑泣下常幽忧。城云不动冻日白，对酒忽忆梁园秋。信陵门下宾客尽，魏王池台烟树愁。信阳王君鹰扬质，众中与我情常密。肯将肝胆向时人，不惜皮毛见胶漆。高牙大蕣手自取，翠羽金膏漫相失。长安大道霜日晴，赤骠蹀躞黄金缨。每携斗酒慰寒谷，并问生涯怜杜蘅。四郊逡巡马常备，百函矢口书还成。慷慨相逢久相别，百年草草何愁绝。壮士空存越石心，老妻但笑张仪舌。归去天南忆旧游，茅堂昼掩青溪雪。
赠钱季梁进士省觐归寿其太夫人八十
作者：杨承鲲
朝代：明

高皇手提三尺剑，坐麾四海如委翎。凌烟功成赐铁券，诏谓宇内求真形。钱王古铁渔人得，紫绣遍蚀波涛腥。熟看带砺隐玄玉，金书细镂鱼龙青。二百年来治平久，钱氏子孙多壮丁。君今蔚起观沧溟，鼍精再钟罗刹灵。丰眉修干照冰雪，玄言五千合典刑。遂令天下望笔迹，一语出口如真经。时来欻与风云会，手掣紫电开青萍。名成进士拂衣出，要与吾道争震霆。太行白云常在眼，东下扁舟不可转。手持瑶草身彩衣，直向阶前学娇蹇。高堂老慈含笑看，锦帔素发颜如丹。捧檄始知毛义喜，牵舆绝胜潘岳欢。牛心龙炙百拜献，宝幄兽炉开寿宴。羊酒争驰里门入，左右共识宾朋羡。男儿得意岂有穷，有官不用三千钟。但愿子贵母长健，承颜数上金花封。钱氏忠孝古有语，吁嗟盛事今再逢。吁嗟盛事今再逢，得不尽孝兼尽忠。
越客
作者：杨承鲲
朝代：明
体裁：五言律诗

遂作三年客，能无一字传。长安自有月，银汉不通船。老客宁忘越，春鸿欲度燕。即看大堤柳，归思正如烟。
送卓澄父游海上归栖溪兼简毛豹孙
作者：杨承鲲
朝代：明
体裁：七言律诗

马首千峰不尽青，行人遥指翠微亭。溪云入手寒犹峭，海雨当轩湿作鯹。镜里飞花偏自媚，柙中流水共谁听。诗成好寄毛徵士，莫更相逢老一经。
送君房北上
作者：杨承鲲
朝代：明
体裁：五言律诗

屡忆临歧语，频伤问字亭。风尘馀涕泪，天地正雷霆。惜别防头白，思家及柳青。送君双目力，万里到彤庭。
送朱定国之吴
作者：杨承鲲
朝代：明
体裁：五言律诗

秋暑江门夕，悬帆永夜行。天兼涛气黑，潮与月华生。但益悲歌甚，何曾感慨平。百年潟卤地，来往不分明。
送百谷归姑苏
作者：杨承鲲
朝代：明
体裁：五言律诗

到来堇子国，归去阖闾城。世路有吴越，交情无死生。风高江气紫，霜落海潮青。别后遥相忆，频更月旦评。
郊园望月与田翁
作者：杨承鲲
朝代：明
体裁：五言律诗

月明何太甚，野坐转苍凉。爽气临江白，屯云入戍黄。风来妒酒薄，老至恨更长。笑作秦公子，题诗颇自伤。
郊居寄慧上人
作者：杨承鲲
朝代：明
体裁：五言律诗

樊圃荒城外，凉风五柳斜。虫声连鹤栅，秋色老渔家。露下青荷叶，寒生白藕花。金山夜渡处，相忆踏平沙。
郡城属眺偶作·其一
作者：杨承鲲
朝代：明
体裁：七言绝句

苍苍落日照江干，烈烈雄风六月寒。不向海门看气色，安知此地有龙蟠。
郡城属眺偶作·其三
作者：杨承鲲
朝代：明
体裁：七言绝句

白水青门落暮霞，孤城遥指月光斜。夫差旧恨空磨灭，无复甬东三百家。
郡城属眺偶作·其二
作者：杨承鲲
朝代：明
体裁：七言绝句

海上青山千万峰，天晴都画碧芙蓉。城头指点金银阙，知在红云第几重。
郭外
作者：杨承鲲
朝代：明
体裁：五言律诗

避地江村外，为园水竹间。谋生千岁少，倚杖几人閒。日暮牛羊至，田家薹笠还。子规啼更切，感激动相关。
钱季梁山楼燕集
作者：杨承鲲
朝代：明
体裁：五言律诗

花径层层转，岑楼宛宛登。江吞百谷尽，风压万波增。土酒甘于蜜，山梨冷胜冰。海门馀雪在，斜日玉虹蒸。
长春圃·其一
作者：杨承鲲
朝代：明
体裁：七言绝句

朱楼碧树影层层，竹节鱼鳞喜不胜。翻笑金华吴孺子，鹿皮深坐古龛藤。
长春圃·其二
作者：杨承鲲
朝代：明
体裁：七言绝句

芦叶风乾酒乍醒，起来閒步白蘋汀。从他万顷鹅肫绿，不换床头雀舌青。
长歌行寄吕中甫山人
作者：杨承鲲
朝代：明
体裁：古风

北游归来一何晚，雪里黄精不得饭。太行句注俱眼前，咫尺青霞梦脩坂。潞洲鲜红味辛剧，广野毭�太缱绻。沈殿曳裙代殿同，馆中词赋凌锦虹。顾笑催承雪色绢，归梢骏马如旋风。七尺丰躯三尺剑，紫貂红罽光蒙茸。一去燕云几回首，戚家将军汝最厚。射雕每出祁连山，走马时经古北口。日暮归营欢宴多，黄羊白雁行紫驼。琵琶怨发昭君曲，羌笛哀生公主歌。帘高烛明月半白，坐对卢龙雪犹积。北风三日吹行云，边城健儿不忍闻。少小离家三十年，年年辛苦去防边。春寒饮马长城窟，日落弯弧大漠天。大漠阴沈风雪色，蒲梢苜蓿水沙黑。亭障迢遥六千里，角干腾骧三十国。皇家财赋盛东南，汉代咽喉重西北。北宸北望无可期，南国南归断消息。山人归来感慨豪，扼腕绝叹心力劳。镇南将军奉朝贵，灵武度支忧转漕。国家雄俊古有以，吁嗟边事加猬毛。长镵短扒去复乐，明日种葵东废皋。
长歌行寄吕中甫山人
作者：杨承鲲
朝代：明

壮游归来一何晚，雪里黄精不得饭。太行句注俱眼前，只尺青霞梦修阪。潞洲鲜红味辛剧，广野毭？太缱绻。沈殿曳裾代殿同，馆中词赋凌锦虹。顾笑催成雪色绢，归梢骏马如旋风。七尺丰躯三尺剑，紫貂红罽光蒙茸。一去燕云几回首，戚家将军汝最厚。射雕每出祁连山，走马时经古北口。日暮归营欢宴多，黄羊白雁行紫驼。琵琶怨发昭君曲，羌笛哀生公主歌。帘高烛明月半白，坐对卢龙雪犹积。北风三日吹行云，边城健儿不忍闻。少小离家三十年，年年辛苦去防边。胡儿饮马长城窟，汉将弯弧大漠天。大漠阴沉风雪色，蒲梢苜蓿冰沙黑。亭障迢遥六千里，角干腾骧三十国。皇家财赋盛东南，汉代咽喉重西北。北宸北望无可期，南国南归断消息。山人归来感慨豪，扼腕绝叹心力劳。镇南将军奉朝贵，灵武度支忧转漕。国家雄俊古有以，吁嗟边事如猬毛。长搀短扒去复乐，明日种葵东废皋。
闰九月九日园菊盛花同诸子陪仲氏宴集
作者：杨承鲲
朝代：明
体裁：五言律诗

今岁黄花酒，频惊九月觞。菊应怜闰节，天亦爱重阳。兄弟登高会，乾坤结客场。茱萸照筵席，处处总经霜。
雨
作者：杨承鲲
朝代：明
体裁：五言律诗

晓雨只微细，登楼不见人。积来千尺壁，轻湿万家春。鸿雁终高去，犁锄日较亲。田歌兼饷黍，一任老农真。
雨晴泛湖·其一
作者：杨承鲲
朝代：明
体裁：五言绝句

谷口湖全白，渔家柳半青。今朝好晴色，都上水心亭。
雨晴泛湖·其二
作者：杨承鲲
朝代：明
体裁：五言绝句

水远高于席，山青欲入船。鸬鹚漫自在，出没大湖天。
雪晓怀西清田舍
作者：杨承鲲
朝代：明

种来黄独已如拳，手戚冰肤煮涧泉。酒醒雪晴无一事，竹窗炊火送新烟。
雪晓怀西清田舍二首·其一
作者：杨承鲲
朝代：明
体裁：七言绝句

松暗泉明涧道崩，洞门秋色掩寒藤。朝来茅屋无行路，雪压幽厓第几层。
雪晓怀西清田舍二首·其二
作者：杨承鲲
朝代：明
体裁：七言绝句

种来黄独已如拳，手斸冰肤煮涧泉。酒醒雪晴无一事，竹窗炊火送新烟。
题戴进山水抱琴图歌
作者：杨承鲲
朝代：明
体裁：古风

呜呼清角不复见，玄鹤已去悲风呼。禆海齐州一反掌，乾坤莽莽知音孤。曲高节疏苦欲睡，白首人间空见图。就之忽惊云木动，沈笔欲下还踌躇。千岩峥嵘万壑趋，松桧漠漠烟云殊，前有豕麋后鹿貙。琅玕翡翠纷在眼，石亭仄映山之隅。中有高士牙与期，缟衣黄冠七尺躯，脩眉朗照秋水珠。气和貌古合体法，一仰一俯宫商俱。细看闻声更见意，似神似非惊复吁。逆流千片指下坠，凤皇忽叫将其雏。嗟我有琴太古调，抱之不肯向人操。幽兰无声自日静，画图虽在谁知省。东阳可卖死不哀，和者既稀归去来。
题戴进山水抱琴图歌
作者：杨承鲲
朝代：明

呜呼清角不复见，玄鹤已去悲风呼。裨海齐州一反掌，乾坤莽莽知音孤。曲高节疏苦欲睡，白首人间空见图。就之忽惊云木动，沈笔欲下还踌躇。千岩峥嵘万壑趋，松桧漠漠烟峦殊。前有豕麋后虎蜺，琅玕翡翠纷在眼。石亭仄映山之隅，中有高士牙与期。缟衣黄冠七尺躯，修眉朗照秋水珠。气和貌古合礼法，一仰一俯宫商俱。细看闻声更见意，似神似非惊复吁。迸流千片指下堕，凤凰忽叫将其雏。嗟我有琴太古调，抱之不肯向人操。幽兰无声白雪静，尽图虽在谁知省？东阳可卖死不哀，和者既稀归去来。
题画
作者：杨承鲲
朝代：明
体裁：古风

乱峰出云气，孤嶂秋天白。草亭撑拮横翠岩，主人端坐无今昔。下临千仞不断之回溪，上有万丈破碎之石壁。石梁不动白石高，瀑布下激青厓牢。龙湫雁荡若在眼，碧潭霜树风萧萧，侧身南望徒心劳。
鹰
作者：杨承鲲
朝代：明
体裁：五言律诗

百鸟各有队，孤鹰还自飞。青冥万里去，彩臂一星归。飒飒风毛急，棱棱电目辉。雄心有如此，鸡鹜为谁肥。
三塔
作者：杨抚
朝代：明
体裁：五言律诗

漠漠江村暮，停舟数落霞。花飘金雀乱，桥锁玉龙斜。僧梵迷三塔，神游逼九华。琴书携共远，幽兴老还赊。
灵芝山建文皇帝蒲团草古迹
作者：杨撝秀
朝代：明
体裁：古风

灵芝山上烟缭绕，烟里一望峰峦小。闻说帝子旧经过，蒲团坐处生芳草。蒲团之草复如何，郁郁葱葱抱恨多。历尽风霜色不改，其中疑有鬼神呵。抱恨祇缘北风烈，燕子飞入长安阙。周公辅相孺子王，是是非非凭谁说。幸尔龙潜出御沟，粤蜀滇黔曳杖游。野草乃得承恩宠，芃芃长向碧山头。山头何处无芳躅，不预人间荣与辱。宁知此草特情多，年年犹为君王绿。
上秦尚书
作者：杨文
朝代：明

百里悿无烟，西风号万口。救之匪他人，是在医国手。今年春夏交，久雨没南亩。川渎犹未溢，波涛尚退走。乃复秋水来，难责具区受。蛙龟满厨廪，鱼鳖出户牖。江南实洼下，鸿雁散泽薮。县官急催租，何由觅升斗。鬻子而鬻妻，未足偿逋负。鞭挞苦丁男，沟壑填童叟。天高如有闻，将毋罪官守。罪之亦无益，民散十八九。书此代请命，以当登闻扣。
水帘
作者：杨文中
朝代：明
体裁：七言律诗

龙娥卷下水晶宫，垂向秋崖紫翠中。宇宙悬光珠错落，山河倒影玉玲珑。寒勾夜浸琼台月，凉雨暗飞石磴风。应挂九重阊阖上，恩波沾洒万方同。
初夏即事
作者：杨文俪
朝代：明

朱明初属夏，暑气渐侵轩。日午槐阴密，风清柳絮翩。黄云连麦陇，红雨落桃源。恰恰莺声老，喃喃燕语喧。卷帘对佳景，欲赋竟忘言。
折杨柳
作者：杨文俪
朝代：明

昔去临岐路，柔黄缀树生。今来归故里，暗绿与楼平。花起轻飘絮，条声巧啭莺。因看攀折处，记取别时情。
示钧儿
作者：杨文俪
朝代：明

又是清和候，梅黄细雨天。流光人竞惜，向学汝须专。美质尤难恃，虚名亦枉然。能酬题柱志，始见马卿贤。
秋日怀亲
作者：杨文俪
朝代：明

玉露沾花湿，金风入幕凉。天连秋水碧，山带晚烟苍。抚景嗟时序，怀亲忆故乡。倚阑凝伫久，心逐雁南翔。
秋日若舟斋作
作者：杨文俪
朝代：明

宁静书斋日易曛，泬寥天气叶纷纷。波澄曲沼明如镜，石磊晴窗洁似云。雁过数声愁寂寞，菊馀满径气氤氲。何须更向江湖去，明月虚舟总未分。
采莲女
作者：杨文俪
朝代：明

邪溪采莲女，日出荡轻桡。惯识溪中路，歌声入画桥。
闻征瓦氏兵至
作者：杨文俪
朝代：明

绣门旗下陈如云，万里提兵净寇氛。多少材官屯海畔，策勋翻仗女将军。
三门砥柱
作者：杨文卿
朝代：明
体裁：五言律诗

寓目回澜处，中流气色浑。风涛吞日月，雪浪溅乾坤。地踞三门险，天擎一柱尊。行人多过此，应有未销魂。
宿山寺遇雨
作者：杨文卿
朝代：明

独抗尘容过梵宫，残阳犹自拖微红。黄牛下坂前溪雨，绿竹摇窗曲径风。石露危崖山骨出，水流深涧地喉通。绳床兀坐清无寐，满耳蛙鸣芦荻中。
山行晓晴望砥柱
作者：杨文卿
朝代：明
体裁：五言律诗

轻雷收宿雨，晓色媚新晴。涧草随波绿，林花浥露明。鸟衔云锦出，人在画图行。望望天中柱，依稀接太清。
旧沧州铁狮二首
作者：杨文卿
朝代：明

独倚遥空据道周，颓墉顽铁两悠悠。不辞瓦石形应丑，为换人民恨未休。沆瀣饮残犹枵腹，烟云压重自昂头。真成久视仙人分，看尽豪华逐水流。草埋金马没铜驼，到处遣踪《麦秀歌》。聚铁何人成错误，长年见汝欲摩挲。吼风泣雨萦愁剧，负燕冠雅受侮多。我意转销作农器，买牛耕稼夕阳坡。
旧沧州铁狮二首·其一
作者：杨文卿
朝代：明

独倚遥空据道周，颓墉顽铁两悠悠。不辞瓦石形应丑，为换人民恨未休。沆瀣饮残犹枵腹，烟云压重自昂头。真成久视仙人分，看尽豪华逐水流。
旧沧州铁狮二首·其二
作者：杨文卿
朝代：明

草埋金马没铜驼，到处遣踪《麦秀歌》。聚铁何人成错误，长年见汝欲摩挲。吼风泣雨萦愁剧，负燕冠雅受侮多。我意转销作农器，买牛耕稼夕阳坡。
晓发京都
作者：杨文卿
朝代：明

俗吏曾随计吏来，可堪复别凤城隈。清时自辟公孙阁，此日虚经郭隗台。夹路笙簧山鸟哢，向人颦笑野花开。倚风南望沧江渺，拟上高堂寿一杯。
炼丹炉
作者：杨文卿
朝代：明
体裁：五言绝句

相传炼丹炉，云是老聃子。一自丹药成，鼎沸黄河水。
秋日送曾公子实卿之延安书扇头
作者：杨文卿
朝代：明

车马翩翩送汝行，离愁遽逐海云生。三杯篱落菊花节，一路蛩螀豆叶声。荒草浊河连古戍，悲笳明月动山城。鲤庭趋后劳相报，婚嫁如今累尚平。
经盐山废县
作者：杨文卿
朝代：明

何年移置青齐道，遗壤颓墉犹四围。白露满田牛上冢，淡烟浮庙草钩衣。客过都当瓦砾后，鹤来岂止人民非。秦宫汉殿亦兴废，天地无穷哀雁飞。
过郭林宗墓
作者：杨文卿
朝代：明

曾披汉史羡冥鸿，身脱虞罗汉已终。遥望仙舟悲逝水，独留荒冢泣寒蛩。碑欹有字腰垂断，树老无枝腹半空。不敢折巾强自附，为君沽酒酹秋风。
七弟兄
作者：杨文奎
朝代：明
体裁：曲

听说了姓儿。和这小字。不由我就不喜孜孜。这一场好事从天至。莫不是夏蝉高噪绿杨枝。险些儿西风了却黄花事。
乌夜啼
作者：杨文奎
朝代：明
体裁：曲

也不索将的去堂前晒。也不索检视的明白。云：小的每将些草来盖在匮上。再掌个灯来者。唱：只一把火都烧做了纸灰来。带云：烧了烧了。唱：请两个早离厅阶。自去安排。我待学刘员外仗义散家财。我待学庞居士放做了来生债。把我这宿世缘交天界。带云：烧了烧了。唱：不强如焚钱烈楮。灭罪消灾。
仙吕点绛唇
作者：杨文奎
朝代：明
体裁：曲

凛列风吹。雪花飘坠。弥天地。不辨高低。似一片琼瑶砌。
仙吕赏花时
作者：杨文奎
朝代：明
体裁：曲

何须你簸扬我贪杯酒浸头。则你那閒言语说念的春风树点头。云：可也怪不的。唱：从来这拙妇每他须巧舌头。云：一家儿人家。被这等歹心的妇人每。都坏了也。唱：他搜寻出这等分家私的由头。云：我若早有个儿子。也不到得眼�看见如此。唱：哎。这便是我没孩儿的那个下场头同二旦下。
华严赞
作者：杨文奎
朝代：明
体裁：曲

花迎剑佩，柳拂旌旗。扇开雉尾五云飞。香散染朝衣。仰光辉。愿皇帝万万岁。
南吕一枝花
作者：杨文奎
朝代：明
体裁：曲

这些时典卖了我些南亩田。耗散了中庭麦。我将那少欠钱无心去索。婆婆也这些时都只是盘缠了我自家的财。说着呵不由我感叹伤怀。我如今年纪老无接代。恨不的建一座望子台。我如今空盖着那郁沈沈大厦连甍。天那。几时能勾闹炒炒喧堂戏綵。
双调新水令
作者：杨文奎
朝代：明
体裁：曲

则俺这眼前花风雨夜来时。投至俺得相逢非同造次。有如那枯竹上生嫩笋。老树上长新枝。仔细寻思。这也非人力乃是天赐。
后庭花
作者：杨文奎
朝代：明
体裁：曲

你常好是要便宜的小大姐。二旦云：元是我家的儿。正末云：噤声。唱：你这言语也瞒不过我个老养爷。二旦云：着孩儿认了姓。频频的来往。正末云：你道什么哩。二旦云：认了姓频来往。正末唱：你道是教孩儿认了姓频来往。云：这等话。谁说来。二旦云：是韩弘道说来。正末唱：哎。那老子识时务也便为俊杰。听说罢这周摺。不由我不喉堵也那气噎。云：小哥。你今待要如何。徕儿云：我�的百年时入墓穴。两下�驾舆车。正末云：哎哟。痛杀我也。唱：则他这小孩儿家发话别。便大人也不会您样说。他道是百年时入墓穴。两下�驾舆车。
哭皇天
作者：杨文奎
朝代：明
体裁：曲

这厮那狠毒心如蜂虿。荒淫心忒分外。堪恨这两个薄劣种。现世的不成才。只古�向咱家咱家取索。也须知俺这三年五载。看看衰迈。还有甚精金响钞。暗暗藏埋。只被你两个泼无徒泼无徒将俺来厮定害。没揣的大惊小怪。便待要生非作歹。
商调集贤宾
作者：杨文奎
朝代：明
体裁：曲

则俺那小哥哥从幼儿便有志节。端的那顽劣处并无些。敢则是天生的聪俊。待改家门气象儿全别。写字儿写得来端方。对句儿比别人对的来真切。可久以后广寒宫�必将丹桂折。雷发声便动春蛰。则我看承他似堂上亲。把他来誇奖的就做了世间绝。
天下乐
作者：杨文奎
朝代：明
体裁：曲

岂不闻道路上行人也那口似碑。我如今便年也波纪年纪可便近六十。虽然咱有家私我这眼前无一个子息。云：李氏也。我为你呵。多曾用心来。唱：我背地�祷神祇带云：也不论是男是女。唱：。但得一个喂眼的。恰便似那心肝儿般知重你。
太平令
作者：杨文奎
朝代：明
体裁：曲

莫怪他泥中隐刺。俞循礼云：俺是绝户的。正末唱：他又不曾道节外生枝。也不索丁一卯二。俞循礼云：都是王兽医来。正末唱：且休问什么张三波李四。咱两个老儿。到死时。令这个小厮。我着他两下�居丧拜祀。
寄生草
作者：杨文奎
朝代：明
体裁：曲

你休恁般生嫉妒。休那般无智识。量这一个皮灯球犯下甚么滔天罪。哎。你一个鬼精灵会魔障这生人意。可知我这个酒糟头不识你这拖刀计。则恐怕李春梅夺了你那燕莺期。走将来黄桑棒打散了鸳鸯会。
尾声
作者：杨文奎
朝代：明
体裁：曲

甫能认的孩儿至。又得个媳妇儿完成喜事。尽着我瓦盆边饮白酒尽馀生。画堂中戏斑衣快活个死。
感皇恩
作者：杨文奎
朝代：明
体裁：曲

天那这的是苦尽甘来。王兽医云：你命�有。则是有。命�无。则是无。正末唱：畅好是命也时哉。王兽医云：若不是我说。你怎么知道。正末唱：你个知心友泄天机。俺那青春子从天降。这个白头叟听天的那差。婆婆也你把那鸡儿快宰。好酒频酾。王兽医云：酒勾了。吃不的了也。正末云：将酒来。唱：与足下相庆贺。同喜悦。放愁怀。
收江南
作者：杨文奎
朝代：明
体裁：曲

呀。抵多少断肠人寄断肠词。今日个弄璋人说与弄璋的诗。都是那老天不绝俺宗支。这一家儿恰似。恰似旱苗甘雨得来时。
柳叶儿
作者：杨文奎
朝代：明
体裁：曲

哎。哥也除你外别无甚枝叶。争忍道义断恩绝便则道肠�出来肠�热。怎生把俺来全不借。你諕的波小爹爹。你今番去了再几时来也。
梁州第七
作者：杨文奎
朝代：明
体裁：曲

谁着你便听信着徐卿的那二子。怎么来砍折了王氏三槐。到如今岁寒然后知松柏。那两个蠢蠢之物。伴着夥泛泛之才。每日价贪图花酒。泼使钱财。倒将我劈面抢白。欺负咱软弱囊揣。都不到半年呵早弄的家业全衰。则我那好言语劝着他可更分毫不睬。他道我绝后波他是缘分上合该。这厮他纵心儿放乖。摸着的当了拿着的卖。使了自己少下人债。从今后依前若不改。婆婆也是必着他休上我门来。
梅花酒
作者：杨文奎
朝代：明
体裁：曲

我觑了这女艳姿。如此般蠢坌身子。粗奘腰肢。却生的这般俊秀的孩儿。敢则是鸦窝�出凤凰，粪堆上产灵芝。这言语信有之。想天公果无私。将人心暗窥视。没揣的对付雄雌。酩子�接上连枝。
梧叶儿
作者：杨文奎
朝代：明
体裁：曲

我听说罢着我醒如醉。可便諕的我来心似呆。云：哥。你不知道王兽医是个不良的人。他问你父亲借具牛。你父亲不曾借与他。他记这些冤雠。阻隔您这父子的情也。唱：我急慌�着些閒散话儿遮带云：王兽医哎。唱：。他是个不睹事的乔男女。你便横枝儿待犯些口舌。那厮敢平地下锹撅。带云：哎。哥也。则你休听他这酒魔的汉呵。唱：一谜�便胡诌乱说。
河西水仙子
作者：杨文奎
朝代：明
体裁：曲

好花羞上老人头。年老簪花不自羞。赏花不趁春光秀。到花残蝶也愁。
油葫芦
作者：杨文奎
朝代：明
体裁：曲

呀。可这壁厢便气杀他娘。云：哥哥精细者。添添小哥来了也。姐姐精细者。添添小哥来了也。唱：那壁厢冲倒他爷。哎哟。慌的我来战笃速这手儿可怎生抬揲。带云：哥哥省烦恼。唱：俺正是容易得来。你今日容易舍。也是咱前生的冤业。劝哥哥姐姐莫痴呆。
油葫芦
作者：杨文奎
朝代：明
体裁：曲

我这�亲手高擎着这潋滟杯。李氏也我有句话苦劝你。则咱这家务事不许外人知。带云：依着我的心呵。从今以后。唱：则要您便欢欢喜喜相和会。不要你那般悲悲戚戚閒争气。春梅云：每日打骂我。怎么受的。二旦云：你道波。我做甚么打你来。正末云：你依着我呵。唱：他要强与他些强。你伏低且做低。你办着一片至诚的心可自有个峥嵘日。你是必休折證是和非。
沽美酒
作者：杨文奎
朝代：明
体裁：曲

高高的捧着玉卮。伏伏的跪在阶址。愿亲家满饮香醪你便且莫辞。俞循礼云：您便是有儿的。正末唱：哎哟。你再休�唇波挂齿。现放着一个正名师。
浪�来煞
作者：杨文奎
朝代：明
体裁：曲

这施恩不在年纪老。哎。扭打不必性儿劣。带云：王兽医。你好狠也呵。唱：把俺这连枝树可怎么一时截。若是咱不烦恼则除心似铁。非干俺便忒着那疼热。大刚咱这人生最苦是离别同下。
混江龙
作者：杨文奎
朝代：明
体裁：曲

莫不是春光明媚。既不沙可怎生有梨花乱落在这满空飞。这雪呵供陶学士的茶灶。妆党太尉的筵席。这雪呵探梅客难寻三径去。便有那钓鱼翁也索披得一蓑归。幸际着太平时世。正遇着丰稔年岁。有新酿熟的白酒。旧腌下的肥鸡。自偎垆斟酌。没故友相知。则我放开怀连饮到数十巡。待要尽今生向这老瓦盆边醉。但守着竹篱茅舍。也不愿那画阁朱扉。
牧羊关
作者：杨文奎
朝代：明
体裁：曲

这厮故意的将人吵。入门来便撒赖。他吃的醉沈沈放浪形骸你看他行不动东倒西歪。哎哟。你。他立不定天宽地窄。福童云：叔叔。你无现钱。将那远年近岁欠下的文书。将来与俺两个索去。王兽医做口扯文书科：福童云：你慌做甚么。正末唱：当日那举债钱是咱亲放。今日个要文书做您家财。至如我七十三八十四。带云：哎。贼丑生每也。唱：惯的您来千自由百自在。
贺新郎
作者：杨文奎
朝代：明
体裁：曲

我当年娶了个女裙钗。王兽医云：他和婶子说的着么。正末唱：为他每话不相投。因此上遣他在门外。王兽医云：他去了多少时节。正末唱：经今早过了十三载。王兽医云：这人敢还有么。正末唱：他可便一去了呵石沈大海。王兽医云：叔叔。你打与我个模状儿。正末唱：则他生的短矮也那蠢坌身材。王兽医云：多大年纪也。正末唱：他年庚有三十岁。王兽医云：曾拐带了些甚么。正末唱：止不过腹怀着半年胎。王兽医云：曾着人打听来么。正末唱：这其间知道和尚在也那钵盂在。王兽医云：他小名儿唤做甚么。正末唱：每日家问春梅无信息。王兽医云：这人敢有哩。正末唱：哎。他也恰便似赵杲送曾哀。
赚煞尾
作者：杨文奎
朝代：明
体裁：曲

罢罢罢你今不听我这丈夫言。久以后必受俺那侄儿每的气。那厮每一个个贼心贼意。只待要吞佔我的家私。你也须自做个见识。我言语尽是诚实。说着呵痛伤悲。怎不的蹙损的这愁眉。你也则是稳放着船到江心那其间可便补漏迟。现如今有穿有吃。到后来无子无力。二嫂也我只怕你得便宜翻做了一个落便宜下。
那吒令
作者：杨文奎
朝代：明
体裁：曲

你入门来便闹起。有甚的论黄数黑。街坊每都听知。谁敲牙波料嘴。这婆娘家便背悔也。忒瞒心昧己。二旦做打春梅科云：我打这个歪刺骨。正末云：二嫂休闪了手。唱：火不登红了面皮。没揣的便揪住䯼髻。二旦云：我打他有甚么事。正末云：二嫂休闪了手。唱：不歇手连打到有三十。
采茶歌
作者：杨文奎
朝代：明
体裁：曲

则我这个老奴才。若认了那小婴孩。王兽医云：老的。一似枯树又逢春也。正末唱：哥也我就似枯树上再花开。则道那一去了的孩儿在青霄外。谁承望洛阳的花酒一时来。
金菊香
作者：杨文奎
朝代：明
体裁：曲

我则见他自推自跌自伤嗟。哎。哥也你那般抹泪揉眵可是因甚也。我问道时无话说。哎。这桩事我敢猜者。哥也多应是师父行吃了些亏折。
青哥儿
作者：杨文奎
朝代：明
体裁：曲

急的我两头儿无能无能计设。俺姐姐虽不曾道怀耽怀耽十月。哥也那恩养你处何曾道倦怠了些。我常记的旧年时节。你身子儿薄怯。发着潮热。他将那锦绷儿绣藉。盖覆的个重叠。但有些儿焦�。便解下摇车。乳哺的宁贴。恰得个休歇。俺姐姐真守到画眉窗外月儿斜。带云：这也。则为你呵。唱：伴孤灯熬长夜。
骂玉郎
作者：杨文奎
朝代：明
体裁：曲

听说罢我便有九分来不快早十分也得快。王兽医云：老的。你两口儿欢喜咱。正末唱：不由我春满眼。喜盈腮。抵多少东风飘荡垂杨陌。王兽医云：老的。你可有了后代儿孙也。正末唱：一片心想后代。王兽医云：我则是报答你仗义疏财的恩。正末唱：三不知逢着贵客。王兽医云：叔叔。也是天意。正末唱：我两只手忙加额。
鹊踏枝
作者：杨文奎
朝代：明
体裁：曲

哎。你一个歹东西。常好是不贤慧。二旦叫科云：天也。韩弘道气杀我也。正末唱：有甚事叫唤声疼。没来由出丑扬疾。可怎生全不依三从波四德。也是我不合将你来百纵千随。
黄钟尾
作者：杨文奎
朝代：明
体裁：曲

我则要你抱麟儿撞开孩子连环寨。婆婆也我则要你引莺雏飞出韩侯那一座大会垓。想自家年老惫。忧念的我这须鬓白。则我这孤独的身也可哀。云：哥。你和婆婆先去。王兽医云：叔叔。我知道。正末唱：我这�把这恩养钱我可也便㓦划带云：我虽无现在的。唱：。我这�或是典或是卖。尽着他言。由着他责。你则似那水也似流。风也似摆。使不着你糕也似团。婆婆也我则要你谜也似猜。哥不须我叮咛的向你行说一派。带云：可到那�呵。唱：用着你那巧言波令色。二旦云：老的也。我知过了也。正末唱：婆婆也则要你知过而必改。云：我到那�一头的见了我那孩儿。两只手抱的牢者。唱：哎。你可便休道是拾得一个孩儿落得价摔同下。
夜过练渎
作者：杨文骢
朝代：明
体裁：七言绝句

松风谡谡涧粼粼，金琐曾辉画角新。借问水犀三十万，何如君子六千人。
宿木渎
作者：杨文骢
朝代：明
体裁：五言律诗

竟日秋光冷，维舟寄古村。隔桥依榜火，晚市辨方言。水已通湖气，沙看露树根。馆娃谈往事，歌舞梦中喧。
游太湖龙觜
作者：杨文骢
朝代：明
体裁：古风

晚色澹将夕，探奇出林薮。大龙与小龙，砺齿震泽口。鳞而鬐鬣张，㟏岈悉诸有。落潮洗泥涂，寒玉森户牖。淘沙寻金书，人各系在肘。吾欲穷其幽，虑为鬼所守。肃然袍笏侍，下拜不敢苟。岂知层云根，乃胜洞天九。
苦雨
作者：杨文骢
朝代：明
体裁：五言律诗

海国重阴合，凉飙五月寒。淋漓敧枕听，朝暮倚帘看。问路空悬屐，寻山欲垫冠。独怜黄鸟语，终日自绵蛮。
荅陈司理卧子
作者：杨文骢
朝代：明
体裁：五言律诗

峻节山阴道，鱼书过婺州。远人惊异数，高论许同舟。僻壤兰为国，荒城竹作楼。自怜随去住，淮海亦曾留。
上元遇雨次廷采韵
作者：杨旦
朝代：明

痴云将雨妒良宵，安得长虹驾綵桥。待月不来仙驭远，问天无语帝阍遥。风吹柳外寒犹薄，春到人间景更饶。坐对梅花成一笑，冷香疏影暗相招。
东墅杂咏
作者：杨旦
朝代：明

东风帘幕燕来初，习静偏宜水竹居。曲曲栏千时倚遍，一池新绿漾游鱼。
中秋无月有感
作者：杨旦
朝代：明

微雨如丝散，凉风生客衣。虚堂坐夜静，秉烛无光辉。停杯待月月不来，蔽天阴翳何时开。老怀襞积向谁语，阶前独步空徘徊。
临清舣舟值雨
作者：杨旦
朝代：明

柳外风来雨脚斜，好山刚被白云遮。新凉散暑穿云幕，小涨移舟出浅沙。鱼贯帆樯千里运，蜂房户牖万人家。繁华堪赏还堪恨，满目芳菲乱野花。
乐清道中
作者：杨旦
朝代：明

移文先报雁山灵，暂谢喧嚣向此行。盛境也须游历遍，莫教风雨妒春晴。
乘风小顺发舟
作者：杨旦
朝代：明

挝鼓声初发，扁舟下顺流。龙江疏雨霁，瓜步澹烟浮。山水迎行旆，风云惬壮游。高歌不成调，呼酒酹阳侯。
二月朔日宿桃花口
作者：杨旦
朝代：明

扁舟暂泊桃花口，矮屋低垣数十家。童子忽惊春水涨，晚潮随浪散平沙。
京兆进春次王汝温韵
作者：杨旦
朝代：明

唱彻鸡人进土牛，司仪双引殿东头。扇开雉尾聆天语，帘捲虾须觐帝旒。地脉暖融春意动，日华辉映晓寒收。皇恩浩荡先畿甸，次第和风遍九州。
人日晴明
作者：杨旦
朝代：明

海宇占人日，晨光放晓晴。云容风外敛，山色日边明。灾沴消今岁，清平幸此生。乘除天意在，次第望秋成。
会宁道中
作者：杨旦
朝代：明

险路还夷路，长亭又短亭。雨潴深涧碧，云抹远峰青。景胜诗难写，风狂酒易醒。客途晴日少，吾欲讯山灵。
偶作
作者：杨旦
朝代：明

何处难忘酒，凄风凛客襟。长江翻浊浪，白日蔽顽阴。秋色千林老，霜华两鬓侵。此时无一盏，恨与海俱深。
元日候朝
作者：杨旦
朝代：明

东风故故酿轻寒，最喜阳春德泽颁。犀甲连云环帝阙，龙媒分队出天闲。炉烟缥缈晴光外，扇影参差夕照间。去国此心应耿耿，涓埃无补愧朝班。
入京不谒刘瑾又无私觌之礼调补温州有感
作者：杨旦
朝代：明

青天白日此行藏，屈已安能媚左珰。十载登朝无寸补，一麾出守有馀光。思亲顿觉愁成缕，报国悬知鬓未霜。公道式微私贿盛，何时重复旧彝章。
入潼关
作者：杨旦
朝代：明

昔闻潼关名，今履潼关道。巇崄何年开，崔嵬自天造。群山一拳多，长河百川导。仰面天茫茫，荡胸云浩浩。径路何萦纡，力惫无由到。长风振林薄，为我解烦燥。停车坐移时，谁复同笑傲。设险壮三秦，皇风肆丕冒。客路敢辞劳，君恩欲图报。
准卿读书僧舍次韵
作者：杨旦
朝代：明

习静耽幽僻，门无五尺童。援琴弹古调，挥扇引清风。江柳摇村绿，山花倚槛红。谈经应坐久，不觉月生东。
分水道中
作者：杨旦
朝代：明

潋滟波光映碧空，画船如泛水晶宫。俄惊巨浸吞平陆，却喜轻帆引顺风。两岸垂杨迎棹绿，夹堤新枣压枝红。浮云敛尽天如洗，点点遥山夕照中。
别丘文元仍次前韵
作者：杨旦
朝代：明

茫茫宦海泛扁舟，载得东风万斛愁。谁惜卞和频泣玉，空嗟王粲独登楼。翠屏万叠遮闽峤，紫气连空识帝州。别后期君无限意，可将身向醉乡游。
别李同年承裕
作者：杨旦
朝代：明

政讶会君难，不图别君易。承乏偶此来，非贤窃怀愧。重感今日情，曲尽同年意。握手己忘言，对酒那辞醉。木杪号北风，漠漠尘沙地。明当驾星轺，胥晤何时遂。善保千金躯，仰副边城寄。
十一月八日驱车南行客况寥落赋此见志
作者：杨旦
朝代：明

驱车行，驱车行，护国寺前天欲明。空劳弟侄远相送，悽然别去难为情。萧条莫述眼前状，叱咤惟闻耳畔声。雨馀到处足行潦，泥深没毂愁颠倾。土桥垂垂架冰壑，乘危岌岌尤堪惊。日高犹自未盥栉，枵腹时作春雷鸣。亭午前村寻逆旅，草草一饭劳经营。土床茅舍寒彻骨，坐席未煖催登程。晚来僦得半间屋，孤灯明灭烟纵横。酿雪可堪风挟势，破愁聊藉酒为兵。月色未阑车又动，满身霜雪怯残更。驱车行，朝复夕，客路年光驹过隙。嗟予南北苦奔驰，禄食明时竟何益。埋轮叱驭怀前修，千载英称犹籍藉。阮生底事哭穷途，万里通衢随所适。行人莫问车中谁，我亦皇家二千石。
同寅冯子佩长至陪祀途中联句见示次韵
作者：杨旦
朝代：明

山势巃嵷瑞霭浮，微茫树色五陵秋。萦回径路高还下，曲折溪泉断复流。野店风寒茶灶冷，荒村日暮酒旗收。感今怀古情无限，极目长空动客愁。霜华满地印轮蹄，薄酿堪沽可待携。一缕晴云生远岫，万幢寒桧护长堤。良宵拟借谁家榻，逸兴须留到处题。翘首蓬莱应咫尺，烟霏缭绕望中迷。驱驰王事独贤劳，北望盘盘石磴高。百里风霜朝并马，六陵灯火夜分曹。灰飞葭管迎修景，句满奚囊秃紫毫。摇曳吟鞭归路晚，宁妨戴月过江皋。
同寅冯子佩长至陪祀途中联句见示次韵·其一
作者：杨旦
朝代：明

山势巃嵷瑞霭浮，微茫树色五陵秋。萦回径路高还下，曲折溪泉断复流。野店风寒茶灶冷，荒村日暮酒旗收。感今怀古情无限，极目长空动客愁。
同寅冯子佩长至陪祀途中联句见示次韵·其三
作者：杨旦
朝代：明

驱驰王事独贤劳，北望盘盘石磴高。百里风霜朝并马，六陵灯火夜分曹。灰飞葭管迎修景，句满奚囊秃紫毫。摇曳吟鞭归路晚，宁妨戴月过江皋。
同寅冯子佩长至陪祀途中联句见示次韵·其二
作者：杨旦
朝代：明

霜华满地印轮蹄，薄酿堪沽可待携。一缕晴云生远岫，万幢寒桧护长堤。良宵拟借谁家榻，逸兴须留到处题。翘首蓬莱应咫尺，烟霏缭绕望中迷。
吴兴舟中次舒大参韵
作者：杨旦
朝代：明

东风吹暖日迟迟，雨足郊原万物熙。画舫午炊供菽乳，清江晓汲试茶旗。驱驰仕路浑无补，断送春光合有诗。窃恐抡才非具眼，道傍樗擽笑工师。
和胡司谏光贞游西山
作者：杨旦
朝代：明

草色青青映客袍，经丘寻壑未辞劳。石边流水浮花出，天外危峰拔地高。倚马赋诗分险韵，饤盘生菜却邪蒿。风光差胜江南否，试为平章一染毫。纵步郊原兴未休，撩人诗景细探求。平湖风蹙纹如縠，列嶂岚开翠欲流。峭壁留题和藓刻，澹云将雨为花谋。何时款段从君后，抖擞尘襟取次游。
和胡司谏光贞游西山·其一
作者：杨旦
朝代：明

草色青青映客袍，经丘寻壑未辞劳。石边流水浮花出，天外危峰拔地高。倚马赋诗分险韵，饤盘生菜却邪蒿。风光差胜江南否，试为平章一染毫。
和胡司谏光贞游西山·其二
作者：杨旦
朝代：明

纵步郊原兴未休，撩人诗景细探求。平湖风蹙纹如縠，列嶂岚开翠欲流。峭壁留题和藓刻，澹云将雨为花谋。何时款段从君后，抖擞尘襟取次游。
和许天锡司谏过李处士山居
作者：杨旦
朝代：明

萝径松关自一家，羡君雅志厌纷华。久闻绪论惊霏雪，小筑幽居拟浣花。约伴荷锄方斸笋，呼僮支鼎旋烹茶。流连不觉忘归去，满地残红落乳鸦。
喜得家书
作者：杨旦
朝代：明

一春顿觉信音稀，梦绕家山夜夜归。慈母书来无别语，丁宁未许脱朝衣。
夜坐
作者：杨旦
朝代：明

睡鸭香销月满庭，夜深相对一灯青。惊风槭槭辞柯叶，缀露垂垂入户萤。孤榻雅宜安警枕，素屏刚好写西铭。静中点简吾身事，世路悠悠任醉醒。
夜宴归寄谢友人
作者：杨旦
朝代：明

宾主相忘礼数宽，沈沈清夜漏初残。纱窗风细银屏冷，锦瑟声微玉指寒。囊底无金堪买笑，樽中多酒且追欢。归来剩有怀人句，倚遍西楼十二栏。
夜宿行台
作者：杨旦
朝代：明

微风忽送雨纤纤，一枕凉生睡正甜。旋忆缊袍开故箧，时闻馀溜泻空檐。公庭吏散初喧鹊，燕寝香凝不捲帘。明日阴晴浑未定，灯花试向夜深占。
夜过淮安
作者：杨旦
朝代：明

路入淮阴郡，舟航在在通。可人千里月，快意一帆风。夜静寒犹凛，更深斗正中。捲帘催放棹，列炬映江红。
奉和京兆兄长雨中留客诸作
作者：杨旦
朝代：明

散彩朝霞雨可占，一庭生意上松髯。床头酒滴初分瓮，树杪风微不满帘。垂柳飞绵春事老，遥山呈翠晚容添。无盐对镜难藏丑，浃背空惊愧汗沾。诸公才思总无双，文战谁甘北面降。剪烛分题联夜句，呼童煮茗汲春江。词源滚滚波翻峡，吟鬓萧萧影照釭。坐爱晚凉清不寐，忽惊残月堕西窗。
奉和京兆兄长雨中留客诸作·其一
作者：杨旦
朝代：明

散彩朝霞雨可占，一庭生意上松髯。床头酒滴初分瓮，树杪风微不满帘。垂柳飞绵春事老，遥山呈翠晚容添。无盐对镜难藏丑，浃背空惊愧汗沾。
奉和京兆兄长雨中留客诸作·其二
作者：杨旦
朝代：明

诸公才思总无双，文战谁甘北面降。剪烛分题联夜句，呼童煮茗汲春江。词源滚滚波翻峡，吟鬓萧萧影照釭。坐爱晚凉清不寐，忽惊残月堕西窗。
定州行台次粹夫韵
作者：杨旦
朝代：明

扰扰轮蹄路四通，山川兹郡亦称雄。麦畦过雨翻晴浪，柳径迷烟袅暮风。景况尽收诗卷里，愁怀都付酒杯中。行台夜锁青灯静，閒把遗编校异同。
寄乾叔次原韵
作者：杨旦
朝代：明

天涯踪迹别来疏，姜被生寒思有馀。至宝谁能怜楚璞，非才自合老庄樗。月明断雁惊孤影，水远双鱼滞素书。国恤方殷归未得，故园南望独踌躇。
寄赠徐德宏分教严州
作者：杨旦
朝代：明

离亭酌酒送君行，发轫青云第一程。世际亨嘉吾道泰，心无俗累此官清。移家建水梅初放，舣棹桐江月正明。为谢故人梁绍甫，缄书莫惜寄同盟。
小圃即事
作者：杨旦
朝代：明

池馆围春曲径通，虚檐掩映绿阴中。入门顿觉风光别，几树桃花隔竹红。
庆都行台次林粹夫韵
作者：杨旦
朝代：明

宿负天教向此偿，驱驰远道笑奔忙。山头雨过云犹湿，柳外风和日正长。冗语欲书嫌疥壁，疏帘不捲为留香。微名蜗角知何用，今古悠悠梦一场。
廖廷陈清明陪祀山行有纪次韵
作者：杨旦
朝代：明

晴光马首散朝暾，松偃虬枝势若奔。百卉芬菲三月候，群山拱向五陵尊。石田峣崅初耕雨，野寺荒凉半掩门。去去山城应不远，青烟起处认前村。
廖廷陈清明陪祀山行有纪次韵
作者：杨旦
朝代：明
体裁：七言律诗

笑骑羸马入春山，却喜忙中得暂閒。花树竞春开艳艳，溪流转壑泻潺潺。云过绝壁拖轻练，沙拥新洲失故湾。直北居庸天设险，虚劳百二说秦关。
廿九日宿蔡村河下
作者：杨旦
朝代：明

才过蒙村又蔡村，几家灯火正黄昏。舟中亦有饶风味，买得河鲜侑晚樽。
廿五日奉别诸寮移午登舟
作者：杨旦
朝代：明

同寮眷眷故情长，胜日名园乐未央。赠别忽惊诗满卷，开怀莫厌酒盈觞。半篙新渌浮春舫，一片轻帆挂夕阳。归卧篷窗成不寐，隔江灯火正昏黄。
归留都寓邸
作者：杨旦
朝代：明

虚名逐逐等浮槎，节序推移感物华。梁上小巢初乳燕，墙头垂柳已胜鸦。庭无俗客诗怀好，门掩清风宦况嘉。笑撚吟髭成短韵，诗喉新试武夷茶。
怀归偶书
作者：杨旦
朝代：明

故乡极目渺云山，长啸何当拂袖还。缨冕翻为今日累，簿书那得片时閒。十年名姓通朝籍，一谪尘寰隔帝关。功业无成嗟老大，镜中消得鬓毛斑。
怀柔道中
作者：杨旦
朝代：明

春风树树乱啼鸦，镇日山行未见花。田野萧条村落静，土桥茅屋两三家。
户曹视事
作者：杨旦
朝代：明

关河迢递又金陵，八座崇高愧滥登。各省曹分官属盛，群胥鳞次簿书仍。廪无馀积将何赖，例有新条尚可凭。严立法程徵宿负，陈红应共百川增。
拜岳王祠
作者：杨旦
朝代：明

权奸无状逆天常，和议从容出庙堂。朔漠几更新岁月，山河半失旧封疆。湖波东注声犹咽，宰木南枝恨未忘。忠节凛然千载后，肃瞻遗像炷心香。
括苍逢旧门隶迎新守因询准卿起居始知卧疾已久诗以写怀
作者：杨旦
朝代：明

千里间关访故人，渴心何止欲生尘。放怀可得同今日，卧疾那堪越数旬。论古谈今高兴减，批风抹月老天嗔。烦君抖擞精神起，共醉东山竹叶春。
搆亭池上
作者：杨旦
朝代：明

池上亭台好，山光映水光。竹胎初脱锦，柳眼半舒黄。抚事看云变，焚香坐日长。陶然有真趣，物外足徜徉。
斋居次杨名父韵
作者：杨旦
朝代：明

高谈厌俗哗，琴书共一家。倚马才何捷，惊鸿势忽斜。年光消竹叶，勋业愧菱花。省可随流去，浮名水上槎。
新乐行台次壁间韵
作者：杨旦
朝代：明

宪节西行此暂停，重门无事昼常扃。台前古柏垂垂绿，雨后遥山故故青。万里关河嗟远道，半生踪迹叹浮萍。今宵谁与占乾象，指点中天识使星。
新昌道中
作者：杨旦
朝代：明

百里驱驰倦，行行日已西。断桥人病涉，危磴马惊嘶。春浅寒犹峭，峰回路欲迷。岧苕关岭上，极目万山低。
望岳次石司徒韵
作者：杨旦
朝代：明

紫翠重重列画屏，人间何处著丹青。擎天一掌扶红日，拔地三峰擘巨灵。松暗药炉无火伏，苔深仙洞有云扃。兹行奇绝真堪纪，静听飞泉带雨泠。
柬乾叔弟
作者：杨旦
朝代：明

杜门不出屡经旬，骨肉天涯有几人。只恐多愁宽沈带，何妨无酒漉陶巾。半衾幽思徒牵梦，积岁沈疴喜去身。休傍他家门户好，可能依旧结芳邻。
次吉甫山居韵奉寄
作者：杨旦
朝代：明

流年暗促鬓毛斑，天与高情独爱山。藜杖穿云邀鹤去，竹林妨月命童删。放开心上功名念，参透寰中义利关。回首红尘高十丈，悬知不到翠微间。东山草木亦知名，宠辱看来一缕轻。乘兴每随流水远，寻幽常有白云迎。遥岑过雨青浮黛，弱柳牵风翠拂缨。识得淡中滋味好，侯鲭未必胜芹羹。
次吉甫山居韵奉寄·其一
作者：杨旦
朝代：明

流年暗促鬓毛斑，天与高情独爱山。藜杖穿云邀鹤去，竹林妨月命童删。放开心上功名念，参透寰中义利关。回首红尘高十丈，悬知不到翠微间。
次吉甫山居韵奉寄·其二
作者：杨旦
朝代：明

东山草木亦知名，宠辱看来一缕轻。乘兴每随流水远，寻幽常有白云迎。遥岑过雨青浮黛，弱柳牵风翠拂缨。识得淡中滋味好，侯鲭未必胜芹羹。
次壁间韵
作者：杨旦
朝代：明

紫翠周遭面面峰，天然形胜众山宗。纵横兽伏林间石，天矫龙蟠屋角松。假榻每依云共宿，抱琴时有鹤相从。题诗人远嗟陈迹，极目秋空思万重。
次孙谦生子诗以志喜
作者：杨旦
朝代：明

峭寒帘幕怯晨兴，览镜丝丝鬓雪增。闭户何妨常谢客，开颜今喜又添曾。德储先世钟馀庆，梦兆维熊协吉徵。谩笑老夫无所遗，吾家清白世相承。
次朴庵韵
作者：杨旦
朝代：明
体裁：七言律诗

楼开南北乾坤正，目散江湖感慨赊。二水风涛空赤壁，三湘烟雨吊长沙。白云丹灶仙人窟，青殿朱弦帝子家。全楚地灵天下望，山川何必问龟蛇。
次林宫保见寄留别诸公诗
作者：杨旦
朝代：明

客怀端不为秋悲，大老翻然去国时。衰凤谩劳狂叟叹，狎鸥宁向海翁疑。人归雁后应非晚，春到梅边尚欠诗。他日安车远相召，那能不出踵龙夔。
次王敬止韵
作者：杨旦
朝代：明

分符便向浙东行，于国何尝系重轻。蕞尔偏方民力竭，萧然一榻梦魂清。年光冉冉惊流转，潮信劳劳惯送迎。惟有梅花相慰藉，又将春色到山城。
武城闻致仕之命偶书
作者：杨旦
朝代：明

北客忽传新命下，中流急放一舟还。浮名已谢云霄外，公道犹存天地间。老遣情怀聊藉酒，閒携杖屦即登山。应知此外无馀事，寂寂松阴昼掩关。
永寿行台
作者：杨旦
朝代：明

苦雨连宵厌客心，山风无力散秋阴。痴云叆叆弥层巘，脱叶萧萧下远林。抚景空惭诗思涩，浇愁全仗酒杯深。年来勋业羞看镜，遮莫霜华两鬓侵。
河西登车
作者：杨旦
朝代：明

水浅胶舟不可行，肩舆百里困风尘。劳劳仕路嗟无补，岸柳江花冷笑人。
治行
作者：杨旦
朝代：明

从宦虽云乐，离家转觉难。关山客程远，雨露圣恩宽。酌酒嫌朝醉，收书困夜阑。梅花移不得，折向胆瓶看。
游东山次王司马韵
作者：杨旦
朝代：明

云破晴光散远山，老天今日亦开颜。绿垂岸柳晚风定，红落林花春事閒。散步偶随孤鹤去，浩歌宁逐白云还。针砭俗耳挥弦管，静听泉声戛佩环。
游归宗岩
作者：杨旦
朝代：明

山灵知我要山行，敛尽浮云放晓晴。已辨芒鞋穿鸟道，才倾俗耳听泉声。神剜鬼凿无馀力，月榭风棂有许清。忽忆五年前到此，依稀如梦不分明。
游清凉山次乔宗伯韵
作者：杨旦
朝代：明

雨馀山色散晴空，古寺逶迤曲径通。暇日偶陪诸老后，上方今喜一樽同。凭高眺远诗怀壮，佳景芳时乐事丛。宾主相忘因坐久，莲房荐酒擘青葱。
游灵岩寺
作者：杨旦
朝代：明

宦途迢递惜年华，野寺行吟日未斜。提瓮满分龙鼻水，支铛旋煮雁山茶。云开绝壁猿窥果，春到寒岩树著花。怪状奇形留胜迹，都将清景付诗家。
游灵谷寺次乔宗伯韵
作者：杨旦
朝代：明

偶寄尘踪此地行，试倾俗耳听泉声。避烟野鹤穿云去，倚槛山花映酒明。饾饤殽蔬供小酌，平章风景写馀情。迟留不觉归来晚，十里松阴接古城。
游虎丘山
作者：杨旦
朝代：明

形胜东吴羡虎丘，登山彷佛我曾游。讲经台废名犹在，试剑池荒水漫流。烟艇江头歌互答，风铃檐外语相酬。凭高怀古情无限，极目长空独倚楼。
游雁宕山次韵
作者：杨旦
朝代：明

鬼斧何年凿地灵，四围山色染衣青。乍登绝巘心犹怯，刚脱尘踪眼倍醒。花卉一屏初灼灼，风尘双鬓未星星。兹游足慰平生愿，醉倚禅床月满庭。
登黄鹤楼四首·其一
作者：杨旦
朝代：明
体裁：五言律诗

徐步凌风磴，飘飘百丈楼。烟花迷去雁，宇宙自轻鸥。帘敞天门近，窗悬海日流。长安看直北，回合五云稠。
登黄鹤楼四首·其三
作者：杨旦
朝代：明
体裁：五言律诗

四子同清宴，朦腾上紫云。日烘黄盖色，霞散绣衣纹。指顾南图便，瞻依北斗分。相如将白首，何以答明君？
登黄鹤楼四首·其二
作者：杨旦
朝代：明
体裁：五言律诗

眺远宜高会，清虚紫阁遥。不妨黄鹤去，还把白云招。宪府攒仙佩，薇垣缀锦标。省郎飞动意，身拟在丹霄。
登黄鹤楼四首·其四
作者：杨旦
朝代：明
体裁：五言律诗

江楼雄汉楚，海岳此登临。宇宙谁青眼，烟霞我素心。纷纷成大梦，浩浩付长吟。百战曹刘地，空余古木森。
白马关
作者：杨旦
朝代：明

怪石巉巉水乱流，柳匀新绿弄春柔。满陂芳草眠黄犊，风景居然似建州。
百门泉次旧韵
作者：杨旦
朝代：明

高下亭台远近山，百泉觱沸绿阴间。幽寻更拟穿云去，纵赏何妨戴月还。鸟恋故巢回倦翼，风沦止水避尘颜。安排佳句酬清景，却笑偷閒未得閒。
磁州道中
作者：杨旦
朝代：明

风扫顽阴雨脚收，轺车西去路悠悠。荒台半圮空陈迹，疑冢相望尚故丘。千古英雄谁竹帛，一川花鸟自春秋。不堪回首斜阳外，惟见漳河绕郡流。
礼部视事
作者：杨旦
朝代：明

遥瞻双阙拜恩光，秩亚春官愧赞襄。吏隐不嫌疏案牍，庭参却笑杂缁黄。松梢雨过苍髯秀，竹楠风来翠葆凉。退坐小斋清似水，一帘晴日映红芳。
祈雨有应
作者：杨旦
朝代：明

久旱妨农务，斋心恳祷时。长风振林薄，甘雨遍郊圻。天亦从民望，神非贶尔私。宦情聊自慰，志喜写新诗。
秋日偶成
作者：杨旦
朝代：明

胸中不解著閒愁，公退炉熏伴茗瓯。食禄应羞田舍计，藏书宁为子孙谋。庭除雨过留残照，帘幕风来送早秋。坐久飕飕双鬓冷，呼童整顿旧衣篝。
秋祀先垄途中口占
作者：杨旦
朝代：明

肩舆侵晓发，日出散林霏。木落山容瘦，天空雁信稀。孤村流水绕，斜壁断云飞。墓祭虽非古，吾亲体魄依。
移居盘门
作者：杨旦
朝代：明

盘门静僻暂移家，楼枕寒流寂不哗。怪得近来天气好，春光先已到梅花。
立春日次韵
作者：杨旦
朝代：明

温饱无心梦亦安，壮怀牢落放教宽。江山笑我垂垂老，风雨撩春故故寒。宦思若何宜解组，世情如此且加餐。东郊按辔看农事，多少穷檐望驻鞍。
缙云行台
作者：杨旦
朝代：明

坐久浑忘倦，重门镇日关。数株台下柏，千叠案头山。校阅何曾暇，驱驰不暂閒。丁宁二三子，早折桂枝还。
舟经分水乘月顺流而下诗以志喜
作者：杨旦
朝代：明

风伯困吾舟，悠悠行复止。离京两踰旬，今辰过分水。源泉一派来，河流看瀰瀰。牵挽不劳人，棹歌声四起。疏柳映新蟾，澄波如镜里。忽闻人语喧，前村遥可指。而于疾徐间，却悟乘除理。剪烛坐深更，题诗聊志喜。
观潮
作者：杨旦
朝代：明

江边高阁倚云开，万叠波翻脚底雷。暗浪逆冲山口束，怒涛横激海门来。凭栏目送孤鸿远，冒险舟看一叶回。最恨中流无砥柱，狂澜泛滥满蒿莱。
观迎春百戏
作者：杨旦
朝代：明

箫鼓声中百伎陈，眼看时态一番新。村歌野曲浑无调，西抹东涂窃效颦。料峭轻寒生翠幕，廉纤疏雨逗红尘。太平景象今如此，休向樽前愧负春。
观雁塔
作者：杨旦
朝代：明

岿然古塔倚青霄，胜览何妨去路遥。名氏销沈怀往哲，规模宏壮忆前朝。四檐倾侧危将坠，乱瓦横斜凛欲飘。惆怅曲江成陆海，淡烟空锁绿杨桥。
观音阁别意次顾司谏韵
作者：杨旦
朝代：明

江阁凭栏久，停云客到门。路回峰欲断，潮落水如奔。赠别诗盈卷，开怀酒满樽。星槎随使节，霄汉视高鶱。
观飞来峰
作者：杨旦
朝代：明

山外飞来有一峰，烟霏深锁翠重重。穿云谁凿玲珑洞，倚涧犹蟠诘屈松。林樾交阴回俗辙，岩扉半启觅仙踪。眼前形胜真奇绝，未必丹青有此工。
趋朝
作者：杨旦
朝代：明

霜华满地寒犹薄，月色半窗天未明。衮衮红尘行十里，东华门外正残更。
过东昌值风雨
作者：杨旦
朝代：明

青帝权旁落，春深尚北风。香飘帘影外，梦破雨声中。陇麦初抽绿，园花未放红。乘流方鼓枻，俯仰思无穷。
过函谷关
作者：杨旦
朝代：明

函关遗址依稀在，涧水东流日夜声。世代有兴还有废，英雄埋骨不埋名。终童何事将繻弃，令尹犹能望气迎。四海车书今一统，漫劳行客候鸡鸣。
过山丹
作者：杨旦
朝代：明

笑携书剑过山丹，拂面风来送晓寒。流水带冰穿断岸，游尘随马上征鞍。绝怜塞外从军苦，始信人间行路难。况值仲冬天气好，归鞭指日望长安。
过张茂实主事公署
作者：杨旦
朝代：明

乘閒来访大方家，门掩西风寂不哗。竹傍墙阴添稚笋，豆缘篱落吐新花。庭无留事休衙早，客有馀情坐日斜。娓娓清谈浑未厌，呼童汲井煮新茶。
过钱塘江
作者：杨旦
朝代：明

孤帆带雪过钱塘，山倚银屏水漾光。浦溆萦回江曲折，楼台高下月微茫。舟移别岸潮初上，风透疏棂夜未央。仕路悠悠惊岁晚，归心随梦到家乡。
过高邮湖
作者：杨旦
朝代：明

湖光潋滟映晴空，渔艇如梭织晚风。一缕青烟林外起，何人结屋翠微中。
退居偶书
作者：杨旦
朝代：明

瀹茗焚香退食初，萧然一榻地卿居。雪消屋角松容瘦，日转檐牙桂影疏。曲几拂尘翻旧牍，空廊下鹊散群胥。位高禄厚将何补，不素餐兮重愧予。
退食偶书
作者：杨旦
朝代：明

燕居如此亦佳哉，地湿莎青绝点埃。片席且移花底坐，清风时傍竹间来。滥叨厚禄颜空汗，斜倚晴窗句谩裁。最是暮春天气好，公庭吏散独徘徊。
送刘夔推官
作者：杨旦
朝代：明

穷经不与俗儒同，佐政黄堂喜得公。凤阙九重天极北，鲸波万顷郡当中。清风好慰蛮黎望，佳政行看狴犴空。后夜相思隔烟水，尺书何处附征鸿。
送叶上舍定还建宁
作者：杨旦
朝代：明

成均卒业赖薰陶，谁共离亭醉楚醪。三月莺花春事好，千山风雨客程劳。梯云更拟秋攀桂，继晷何妨夜续膏。亲友相逢如见问，一官无补愧清高。
送吴叔和二尹
作者：杨旦
朝代：明

鹿鸣歌罢识君回，犹忆同随计吏来。献赋十年曾待诏，哦松此日独怜才。徵科须为生民念，繁剧祇应敏手裁。三月莺花春事好，离亭且尽故人杯。
送吴�历满南还
作者：杨旦
朝代：明
体裁：七言律诗

蚤年芹泮抱遗经，胄监薰陶更老成。共喜姓名登选牍，试看簪绂蹑云程。江头雨过群峰秀，蘋末风来一棹轻。愧我欲归归未得，送君南去若为情。
送寇中丞天叙巡抚宣府
作者：杨旦
朝代：明

历扬中外蚤驰名，豸绣煌煌壮此行。最喜长才临重镇，悬知骄子避先声。沙头酒尽离亭晚，江上帆开画鹢轻。海内转输民力困，烦君一念系苍生。
送左汝砺宰神木
作者：杨旦
朝代：明

同事南宫忆昔年，分符今又入秦川。马谙去路先驱熟，民识邻封旧令贤。远岫重重迷晓雾，神松郁郁锁寒烟。兹行莫厌边关险，多少疲癃未息肩。
送庞元化参政分韵得突字
作者：杨旦
朝代：明

天台古名郡，夙称豪杰窟。君负迈往气，沼视溟与渤。释褐拜青琐，棱棱峭风骨。每怀先事忧，徙薪喻曲突。谏垣让丰采，儒林挹芬馞。旬宣七闽政，牙绯九重谒。一束旧时书，还携向东越。南风吹轻舟，孤帆江上发。吾闽虽遐方，而俗匪狡讦。文公过化馀，大道昭日月。君持平生往，百行无一蹶。翘首福星临，元勋视掀揭。
送李珍分教徐州
作者：杨旦
朝代：明

才华蚤岁播芳誉，新沐恩光入古徐。山抹晴云青杳霭，雨肥官柳绿扶疏。优游绛帐谈经后，感慨黄楼览胜馀。吾弟相逢凭寄语，归期准拟在冬初。
送杨廷采
作者：杨旦
朝代：明

一笑相逢忆昔年，梁间尘榻为君悬。半醒半醉花前酒，轻暖轻寒雨后天。往事细谈浑似梦，浮生胥晤岂无缘。青云更拟同携手，剩借春风送客船。
送杨智任绍兴知事
作者：杨旦
朝代：明

客路莺花又暮春，恩光今喜映簪绅。浙东胜处称兹郡，幕下通才见此宾。管辖好存纲纪在，糺绳那眩是非真。不妨官舍清如水，荐剡行看达紫宸。
送袁汉弼教谕之翁源
作者：杨旦
朝代：明

雪消风劲寒威虐，羸马凌兢行复却。送君典教去韶阳，举堕兴衰将有托。陶镕诸士入模范，紬绎群经启关钥。簿书猥琐了不与，染翰操觚有馀乐。宦情如此复何求，药笼参苓取次收。闻说甘棠犹蔽芾，勉旃事业绍箕裘。
送陈登序班还温陵
作者：杨旦
朝代：明

簪笔螭头侍建章，朝回两袖带天香。心无俗虑襟怀净，门掩清风兴味长。争为浮名沈宦海，可堪归思绕江乡。送君却忆曾游地，清梦时飞九斗傍。
途次用王汝洁韵
作者：杨旦
朝代：明

酿雪新寒凛客衣，扁舟载得旧书归。波涵月色光相射，帆挟风威势欲飞。身外虚名看海市，江边清梦绕神畿。八闽望望如天远，定省何堪十载违。
郊坛候驾
作者：杨旦
朝代：明

万柝严更夜未阑，珊珊环佩集千官。鹊惊人语移枝宿，马怯霜华立仗寒。驰道逶迤通祀殿，崇垣缭绕卫神坛。鼓声初静钟声起，天外清光转玉盘。
都台莅任
作者：杨旦
朝代：明

内台纲纪地，豸服此初临。才薄承恩厚，官高负愧深。折冲千里寄，图报一生心。邪正题名在，看碑鉴昨今。
重九过居庸关
作者：杨旦
朝代：明

叠巘层峦倚晚晴，屹然天设此长城。山连雉堞三关险，烽息狼烟万里清。何处笑歌酬令节，几人忧乐系苍生。凭高不尽登临兴，南望彤云护帝京。
重九陪胡侍御游江心寺
作者：杨旦
朝代：明

扁舟棹入水云乡，劫火初销迹半荒。华发谁怜陪后乘，黄花何事负重阳。郊原过雨群芳剩，燕雀随风万里翔。丞相祠前山色好，森森梧竹倚高冈。
金华山水暴涨登舟有作
作者：杨旦
朝代：明

空江波浪渺无涯，茅屋深林四五家。却讶扁舟穿木杪，山城回首隔梅花。
闺情次乾叔韵
作者：杨旦
朝代：明

妆阁无人独掩扉，年年病里送春归。越罗欲换添香懒，螺黛全消对镜稀。薄命自伤同柳叶，多情谁遣下渔矶。客途善保千金重，莫为行云误湿衣。
闻昕弟秋闱失利诗慰勉之
作者：杨旦
朝代：明

吾子才华自不凡，未应三十尚青衫。极知士论推荀爽，惟见乡书荐阮咸。云路邅回迷月殿，年光迅速剧风帆。祗馀兀坐空斋晚，无限幽怀寄短缄。
陈准卿招饮遂成长句申谢
作者：杨旦
朝代：明

天气清和最可人，群芳庭下杂然陈。樽有香醪意良厚，食无兼味情弥真。斯文雅会应如此，鼓乐喧喧徒聒耳。宾主相忘礼数宽，古论今谈坐忘起。湘帘半掩日初斜，银烛高烧护绛纱。不惜花前为君醉，明朝案牍又公家。
陈准卿见和再叠前韵时读书净社寺
作者：杨旦
朝代：明

簿书毛委谩横陈，抚事堪惊种种新。禄食谁为明日计，忧怀空寄此眉颦。禅房我欲分吟榻，世路君方避俗尘。闻说城西风景好，花须柳眼正娇春。
陈少宰见示游牛首山诗次韵书边中丞卷
作者：杨旦
朝代：明

谁幻山形俨若牛，登临酷爱午风柔。遥看树杪横青黛，小憩林阴拥碧油。后乘未随清兴远，旧游如梦乱峰遒。兹行奇绝真堪纪，逸驾应攀沈隐侯。
陈情归觐得如所请喜而有作
作者：杨旦
朝代：明

客路思亲倍黯然，心旌无日不悬悬。八年违养空劳梦，一疏陈情已动天。衮衮风尘催去骑，萧萧书剑觅归船。承恩幸沐金绯宠，引领诸孙拜膝前。
陜西督理军饷
作者：杨旦
朝代：明

奉敕总京储，势殊时亦异。蓄积犹未充，冗食如鳞次。貂珰何纷然，营营日趋利。漫劳口舌争，空怀禄食愧。西戎扰边鄙，庙堂集群议。内帑发所馀，重臣董其事。憸邪惮远行，巧心生百计。元老鬼蜮资，极力为之地。当守俞所请，是非遂易位。命下子当往，敢效懦夫避。窃恐才识疏，无以副重寄。迢迢万里途，仰藉天威庇。报称期靡躬，庶几万一冀。作诗示儿襄，聊以明吾志。
除夕和乔白岩韵
作者：杨旦
朝代：明

新写桃符换旧厅，留都昆季叹晨星。行年老矣头将白，知我谁欤眼共青。曦驭倏驰徒守岁，儿曹忽报又添丁。妨贤亟欲投簪去，世路悠悠笑独醒。
雨后马上
作者：杨旦
朝代：明

疾雷破顽阴，骤雨洗烦燠。好风从南来，吹我庭下竹。款段乘晚凉，归途豁尘目。云开天宇清，遥山净如沐。
雪中忆再用前韵
作者：杨旦
朝代：明

灾沴潜消乐事厌，寒威转劲火藏炎。持杯顿觉芳醪薄，得句时将冻笔拈。羽卫森严随白帝，琼瑶散乱妒飞廉。欲看雪月交辉处，兀坐空斋不下帘。冯夷剪水费工夫，玉殿朝回肃步趋。共讶袁安犹闭户，谁怜江革独遗襦。状如柳絮因风否，声类春蚕食叶无。父老预占来岁稔，赞调元化荷钧枢。谁返东风柳絮魂，一时枯朽尽沾恩。漫空解作便娟态，刻地浑无剪烛痕。拥彗酷怜和月扫，烹茶拟欲带云吞。纱窗此夕明于昼，怪底栖鸡误晓昏。
雪中忆再用前韵·其一
作者：杨旦
朝代：明

灾沴潜消乐事厌，寒威转劲火藏炎。持杯顿觉芳醪薄，得句时将冻笔拈。羽卫森严随白帝，琼瑶散乱妒飞廉。欲看雪月交辉处，兀坐空斋不下帘。
雪中忆再用前韵·其三
作者：杨旦
朝代：明

谁返东风柳絮魂，一时枯朽尽沾恩。漫空解作便娟态，刻地浑无剪烛痕。拥彗酷怜和月扫，烹茶拟欲带云吞。纱窗此夕明于昼，怪底栖鸡误晓昏。
雪中忆再用前韵·其二
作者：杨旦
朝代：明

冯夷剪水费工夫，玉殿朝回肃步趋。共讶袁安犹闭户，谁怜江革独遗襦。状如柳絮因风否，声类春蚕食叶无。父老预占来岁稔，赞调元化荷钧枢。
静宁行台次壁间韵
作者：杨旦
朝代：明

百二河山惬壮游，悠悠旌旆又偏州。简书有限催程急，风雨多情为客留。红叶满林秋色老，翠屏千叠晚烟收。桑弧蓬矢平生志，胸次何须著点愁。
题画牛图
作者：杨旦
朝代：明

东风吹老绿杨枝，可是春郊罢耒时。带雨细龆原上草，夕阳归路向迟迟。南亩功成便退身，中流游泳任天真。牧童何处空江晚，清世应无扣角人。
题画牛图·其一
作者：杨旦
朝代：明

东风吹老绿杨枝，可是春郊罢耒时。带雨细龆原上草，夕阳归路向迟迟。
题画牛图·其二
作者：杨旦
朝代：明

南亩功成便退身，中流游泳任天真。牧童何处空江晚，清世应无扣角人。
题白岩新竹庵
作者：杨旦
朝代：明

清影离离半窗竹，浥露凝烟翠堪掬。托根此地何孤高，绝胜山阿并水澳。月姨故故夜深来，写出此君真面目。赋形不入草木流，劲节虚心自天育。谛盟谁共岁寒三，迸地如陈爻位六。结实终期凤鸟栖，敲风应遣诗魔伏。主人觞咏有馀兴，满院绿阴浓入屋。门墙岂无桃与李，奈此春华零落速。眼看稚子又生孙，厚植深培为君祝。勋庸次第收汗青，悬赏旌功安用卜。
龙游有怀准卿奉寄
作者：杨旦
朝代：明

空梁落月思何如，阔别无因问起居。春事阑珊残雨外，羁愁襞积五更初。江头倚棹帆将卸，竹里行厨酌久疏。握手笑谈应不远，聊凭驿使附双鱼。
应天山
作者：杨时乔
朝代：明
体裁：七言律诗

论交竟夕象山隈，拂曙过从此地来。十载雄名先节钺，千秋逸气共樽罍。黄花不减幽人径，绿荫常悬使相台。朝野分携频感慨，即应咫尺赐环回。
鲁连村
作者：杨时芬
朝代：明

曾道咄于人，宁从湖海去。高名千古存，闾里今亦著。
秋兴
作者：杨时英
朝代：明

大火西流金气清，长林淅沥起秋声。齐纨肩冷班姬怨，楚赋悲生宋玉情。风荡芙蓉翻露滴，雨寒蟋蟀入霄征。登山临水增惆怅，翘首高天一雁横。双星耿耿度明河，一水盈盈旧恨多。玉杼捲残思独苦，紫箫声断倩谁和。星桥露冷侵歌扇，月帐云轻薄绮罗。别去含情更欲语，谁怜天路亦风波。诗思入秋兴转豪，夜深凭几读离骚。薜萝采得堪为佩，萤燄囊成好继膏。历块漫思千里马，识机谁遇九方皋。年来肮脏多遗俗，潦倒风前醉浊醪。孤亭兀坐思悠悠，满目平芜杜若洲。水路江潭水色净，雨霏山郭暮烟收。金茎不赐文园渴，玉露空擎仙掌浮。摇落正当悲岁晏，壮心何处觅吴钩。碧梧疏影月苍凉，光映芦花白似霜。樽满南楼庾亮兴，乐传仙调武彝章。严城警鹤鸣宫树，禁苑惊乌绕尚方。我欲泛槎牛郎渚，天香飘袭喜生狂。遥望西山爽气增，长空无际碧澄澄。寻幽采菊陶元亮，多病登台杜少陵。黄叶萧萧飘复聚，候虫唧唧息还兴。寒催砧杵声凄切，泪洒边城恨不胜。漠漠苍烟接翠微，感时搔首叹蓬飞。西原落日猿初啸，寒渚经霜蟹渐肥。紫气遥瞻关令尹，澄江长忆谢玄晖。可堪鼓瑟非齐好，九日谁怜未授衣。小楼卜筑园之西，赋就凌云山月低。久分世事如蕉鹿，始觉神全似木鸡。池冷鱼眠闲翡翠，秋深橘熟隐鼯鼷。休歌白石嗟长夜，巳见高燃太乙藜。
秋兴·其一
作者：杨时英
朝代：明

大火西流金气清，长林淅沥起秋声。齐纨肩冷班姬怨，楚赋悲生宋玉情。风荡芙蓉翻露滴，雨寒蟋蟀入霄征。登山临水增惆怅，翘首高天一雁横。
秋兴·其七
作者：杨时英
朝代：明

漠漠苍烟接翠微，感时搔首叹蓬飞。西原落日猿初啸，寒渚经霜蟹渐肥。紫气遥瞻关令尹，澄江长忆谢玄晖。可堪鼓瑟非齐好，九日谁怜未授衣。
秋兴·其三
作者：杨时英
朝代：明

诗思入秋兴转豪，夜深凭几读离骚。薜萝采得堪为佩，萤燄囊成好继膏。历块漫思千里马，识机谁遇九方皋。年来肮脏多遗俗，潦倒风前醉浊醪。
秋兴·其二
作者：杨时英
朝代：明

双星耿耿度明河，一水盈盈旧恨多。玉杼捲残思独苦，紫箫声断倩谁和。星桥露冷侵歌扇，月帐云轻薄绮罗。别去含情更欲语，谁怜天路亦风波。
秋兴·其五
作者：杨时英
朝代：明

碧梧疏影月苍凉，光映芦花白似霜。樽满南楼庾亮兴，乐传仙调武彝章。严城警鹤鸣宫树，禁苑惊乌绕尚方。我欲泛槎牛郎渚，天香飘袭喜生狂。
秋兴·其八
作者：杨时英
朝代：明

小楼卜筑园之西，赋就凌云山月低。久分世事如蕉鹿，始觉神全似木鸡。池冷鱼眠闲翡翠，秋深橘熟隐鼯鼷。休歌白石嗟长夜，巳见高燃太乙藜。
秋兴·其六
作者：杨时英
朝代：明

遥望西山爽气增，长空无际碧澄澄。寻幽采菊陶元亮，多病登台杜少陵。黄叶萧萧飘复聚，候虫唧唧息还兴。寒催砧杵声凄切，泪洒边城恨不胜。
秋兴·其四
作者：杨时英
朝代：明

孤亭兀坐思悠悠，满目平芜杜若洲。水路江潭水色净，雨霏山郭暮烟收。金茎不赐文园渴，玉露空擎仙掌浮。摇落正当悲岁晏，壮心何处觅吴钩。
奉和张大司马莫春游茂屿山庄·其一
作者：杨明
朝代：明
体裁：五言律诗

山郭骋遐望，郊原总是春。带烟芳草绿，收雨碧山新。鹤引登皋杖，风吹漉酒巾。蓬丘移茂屿，尘世有仙人。
奉和张大司马莫春游茂屿山庄·其二
作者：杨明
朝代：明
体裁：五言律诗

连日淹春醉，朝阴又夕曛。静听鸣涧瀑，閒看度山云。旧梦花前说，新题竹下分。风尘都莫问，只与鹤为群。
孔阳潭
作者：杨春
朝代：明
体裁：七言律诗

孔阳潭在翠微中，一掬灵泉杳莫穷。寂寂静无桃浪涌，涓涓暗与绛津通。云来朝镜笼青幌，夜寂玻璃浸紫宫。珍重潭龙多有意，几番风雨送年丰。
大还谷花朝梅开次记汝禅师韵
作者：杨晋
朝代：明

石畔何人见最初，四更山月对吾庐。书来好解怀如结，咏罢方思笑始舒。林密此时风待落，涧凉今日影非虚。括香休讶群芳妒，天遣横斜特地疏。
应物上人至自雷峰以诗见贻次韵酬答
作者：杨晋
朝代：明

一枕蘧蘧蝶梦忙，久抛怀抱付沧桑。衣珠未忍忘杯渡，法乳惟分许我尝。眼赤自依金臂紫，尘红谁念客冠黄。联床且订名山约，料理芒鞋踏上方。
悲高山
作者：杨晋
朝代：明
体裁：古风

杀气障天天不雨，中原白昼驱豺虎。无赖少年好英武，拥尉登坛建旗鼓。尉也胆气本粗豪，百金市马如人高。马上结束青丝绦，左右驰击双宝刀。搴旗斩将不足数，眇视秦寇同鸿毛。军中昨夜传飞箭，铁骑西来乱如霰。不闻犄角有何营，独引乡兵当一面。健儿身手等閒强，矢石未交先怯战。众寡相持大不如，支吾日久情形见。尉也胆气真绝人，夜叩垒门惟一身。归来笑掷人头卧，不知祸福如转轮。乱流马嘶侵晓度，高山遥望宁知数。竹筒一吹已会围，塞断孤军归去路。此时拔剑怒冲冠，翻身上马突围看。黄巾赤眉有羽翼，有将无兵势难测。兜牟脱处战尤酣，靷带断时死不得。可怜壮士在垓心，援师望绝无消息。高牙大纛坐城中，薄禄微官死山侧。朝廷有事须将才，岂复下僚多屈抑。高山燐火绕忠魂，为尔悲歌泪沾臆。
暮春雨中柬阿字澹归两禅师
作者：杨晋
朝代：明

花雨冥冥春意瘦，褪红空自怨支离。幽情莫谓无人惜，别有怜芳铁汉知。火宅回看好自狂，谁云作戏是逢场。坐中有识春归去，何事流莺带雨忙。万壑寻君不惮遥，如何咫尺反迢迢。佳期今日诚难事，彭泽无心待酒招。
暮春雨中柬阿字澹归两禅师·其一
作者：杨晋
朝代：明

花雨冥冥春意瘦，褪红空自怨支离。幽情莫谓无人惜，别有怜芳铁汉知。
暮春雨中柬阿字澹归两禅师·其三
作者：杨晋
朝代：明

万壑寻君不惮遥，如何咫尺反迢迢。佳期今日诚难事，彭泽无心待酒招。
暮春雨中柬阿字澹归两禅师·其二
作者：杨晋
朝代：明

火宅回看好自狂，谁云作戏是逢场。坐中有识春归去，何事流莺带雨忙。
栖贤石鉴禅师过访却赠
作者：杨晋
朝代：明

雨过山城翠到天，开帘惊见钵生莲。未从鹿苑誇新雨，且喜鳣堂枉旧贤。秋水绕门清共照，寒香满地澹同妍。纷纷馀自成疣赘，须信人间有大年。廿年风急鹡鸰原，避世何如出世尊。火宅自怜衣毳恋，冰天谁愧咽毡存。夜凉月上泉初熟，花发风和露亦温。早晚舂粮寻五岳，肯容一榻话朝昏。
栖贤石鉴禅师过访却赠·其一
作者：杨晋
朝代：明

雨过山城翠到天，开帘惊见钵生莲。未从鹿苑誇新雨，且喜鳣堂枉旧贤。秋水绕门清共照，寒香满地澹同妍。纷纷馀自成疣赘，须信人间有大年。
栖贤石鉴禅师过访却赠·其二
作者：杨晋
朝代：明

廿年风急鹡鸰原，避世何如出世尊。火宅自怜衣毳恋，冰天谁愧咽毡存。夜凉月上泉初熟，花发风和露亦温。早晚舂粮寻五岳，肯容一榻话朝昏。
白云山即事
作者：杨晋
朝代：明

竹外山为嶂，高空月到门。自怜新客子，谁识旧王孙。云去龙离洞，风来虎在原。禅栖幽寂好，閒与老僧论。
石和尚见过园居次韵
作者：杨晋
朝代：明

柳疏秋色澹，委巷解怜愚。把臂云同懒，忘形鹤共迂。幽期还就菊，默坐且依梧。晚饭泉初熟，清香满石盂。
腊八日武陵山中送独露上人还雷峰参天然和尚
作者：杨晋
朝代：明

曲唱谁家嗣阿灯，新篁今喜汝重能。霜迷武岫人难别，雪冻玄崖屐好登。依义笑同狐鬼垒，栖阴嗟与蝶螟朋。凭将毒鼓敲云日，放得心安法亦藤。
重游武陵赠支上人
作者：杨晋
朝代：明

武陵深处隐支公，迢递层崖曲径通。穷海客来山月白，上方僧定佛灯红。土炉茗熟分花气，石磴寒生落叶风。曾记旧游吟眺处，幽期多阻乱离中。
题元人张天顽墨牡丹
作者：杨晋
朝代：明

笔底分明一画禅，洛阳花色动云烟。古人不与春同去，流落人间二百年。
山寺与友人话别
作者：杨朝栻
朝代：明
体裁：五言律诗

一雨秋逾尽，禅关断世氛。故人天上至，山色座中分。绝巘余孤照，空檐卧湿云。胜游不知偶，相对忆离群。
泛舟
作者：杨朝栻
朝代：明
体裁：五言律诗

千古秦淮渡，孤蓬鄂渚舟。梅花城外笛，杨柳水边楼。云阁青溪雨，凉深白露秋。六朝饶剩事，吾汝共淹留。
赠琴士
作者：杨朝栻
朝代：明
体裁：七言绝句

谁抱云和月下弹，松风琴韵入朱弦。漫夸流水清人耳，听到无声更洒然。
闻雁
作者：杨朝栻
朝代：明
体裁：六言诗

天外影随霜月，江头声坠寒菰。梦破五更旅枕，心惊千里乡书。
雨中宿天关山僧舍
作者：杨朝栻
朝代：明
体裁：五言律诗

风雨晚来急，门罗列上方。湿云沉夜堑，寒溜下霄床。偶尔山俱失，萧然世欲忘。夜长不可寐，借衲扣僧房。
雪浪庵与僧谈禅
作者：杨朝栻
朝代：明
体裁：五言律诗

耽寂投初地，山深昼不哗。世情原水叶，吾道岂空华。萝径秋多雨，松门晚逗霞。偶从诸佛子，趺坐演无遮。
山行
作者：杨本仁
朝代：明
体裁：五言律诗

山路登攀倦，乡园何处边。迷津岐路口，立马乱峰巅。白发双亲远，黄河一线悬。俯看鸿雁影，难寄益门篇。
艮岩龙隐
作者：杨本厚
朝代：明
体裁：七言律诗

岩泉滴沥石嶙峋，松舍清幽竹四邻。源喷佛崖寒夏日，龙藏仙洞卧朝云。当帘树影侵禅杖，到榻林声扫俗尘。赋景赏怀花共笑，更看幽涧跃潜鳞。
登方山西岩卜居
作者：杨枢
朝代：明

嵯峨盘谷路，策杖此经过。峰峻绝樵牧，崖悬障薜萝。人踪分径草，鸟语出林阿。莫赋居难定，松风任啸歌。
赠冯南江侍御谪戍雷州
作者：杨枢
朝代：明
体裁：七言律诗

此去云山应万重，天心原不负孤忠。欲令宋室还唐介，先使雷阳识寇公。火后自当分玉石，眼前且莫论鸡虫。征帆落日斜塘路，搔首频看剑倚空。
一剪梅
作者：杨柔胜
朝代：明
体裁：曲

生上：天台邂逅遇神仙。无意姻缘。反就姻缘。刘郎一旦别桃源。常忆盟言。反背盟言。
一剪梅
作者：杨柔胜
朝代：明
体裁：曲

贴上：鸨母频催贴翠钿。花也慵拈。酒也慵沾。此情谁肯再移天。丑上：暂且调弦。休掷金钱。
一封书
作者：杨柔胜
朝代：明
体裁：曲

外打介：自生你似掌珠。教拈针及读书。寒时节与衣。饱肥甘尤虑饥。及至夫妻成匹配。反背深恩咒咀吾。对神祗。恶言词。女害亲爹甚所为。
一封书
作者：杨柔胜
朝代：明
体裁：曲

旦：蒙慈训论讲。句句分明道理常。当佩服义方。蹈矩循规立纪纲。女处深闺如守职。贞静幽閒当自强。合：拜穹苍。愿亲康。膝下承欢怎敢忘。
一封书
作者：杨柔胜
朝代：明
体裁：曲

老旦上：纱厨里睡起。闷无聊倚翠帏。无人问起居。隔花阴鸟自啼。忽听得堂前人竞语。敛衽忙将莲步移。父和儿。事何如。两两諠哗辨是非。
一封书
作者：杨柔胜
朝代：明
体裁：曲

老旦：为女子有则。守三从遵四德。亲箕帚纺绩。谨慎持身无纵逸。夜秉烛行无烛止。莫出闺门须守德。合：勿骄奢。戒无益。往行前言勤讲习。
一江风
作者：杨柔胜
朝代：明
体裁：曲

生外上：紫泥封显授归乡里。荣耀应无比。驾高车栈道如砥。何惮一旦行千里。你看沙暖浴凫鹥。沙暖浴凫鹥。山深啼子规。这风景感动来时意。
七娘子
作者：杨柔胜
朝代：明
体裁：曲

旦上：一身生长簪缨裔。幸天然娇媚。暮读诗书。晨行孝义。岂碌碌与寻常比。
三段儿
作者：杨柔胜
朝代：明
体裁：曲

童儿谮言。这冤仇不共戴天。岳母见怜。愿早还乡伏罪愆。三牲五鼎为供膳。显夫人选恩非浅。夫妇同欢续断弦。
三段子
作者：杨柔胜
朝代：明
体裁：曲

生念诗悲介：前生运蹇。以致今生分缘浅。今生命悭。拟结来生未了缘。丹青过目如亲见。妇人似你贞烈罕。难得身堕风尘节义全。
三段子
作者：杨柔胜
朝代：明
体裁：曲

生：说着泪涟涟。月下花前情万千。鸨母见偏。忽起风波散锦鸳。自投西蜀经年。为死生未卜常怀念。会晤无由各一天。
不是路
作者：杨柔胜
朝代：明
体裁：曲

外丑将盒酒上介：小设离筵。特送韦郎赴上苑。见介：韦相公。闻知你上京赴试。聊具一杯淡酒。与姐夫饯行。特送五分低银。奉与作盘费丑：姐夫。我也有三十铜钱。请姐夫收下。。休嫌鲜。明年专望锦衣旋。贴：韦相公。你不曾说去。生：我不曾说贴：爹娘又来啰唣了。。免熬煎。韦郎学问应非浅。丑：当得钱使么贴：娘。。你莫为无钱便反面爹自要主张。他许多钱钞。都在我家中用尽了。。当容缓。金银使尽未经年。外：勿多言。家中朝暮谁承管我儿。开门有几件事。。柴米油盐酱醋茶难支遣。身衣口食俱不免撚了这光棍出去。。再匀粉面。再匀粉面。
不是路
作者：杨柔胜
朝代：明
体裁：曲

外：絮絮叨叨。分辨不容空自恼。须知道士夫清议动皇朝。生上：忙来到。不知因甚相争闹。岳父岳母拜揖。外：不成才。害百姓。忒妆乔。老旦：祸根苗。为你支分耽气恼。那里无风先动草。外：人口似碑。韦皋。你在乡间干得好事。生：韦皋并不曾坏事。外：是你掠鸡鹅。害百姓。浑如盗。使人焦。生：是谁人来说。旦：是富童儿来说的。生打净介：我被你这无端使见识。行奸狡。岳翁切勿听他道。外：打得好。打得好。只打富童儿。打不得张延赏么。生：尚容访。何劳求疵与吹毛。外：小儿曹。我意无非为汝好。出言抵撞真粗糙。外观不好。
临江仙
作者：杨柔胜
朝代：明
体裁：曲

老旦：流莺睍睆雨晴初。新笋成竿。乳燕将雏。旦丑：年年初度切新蒲。红瘦绿肥。无限欢娱。
二郎神
作者：杨柔胜
朝代：明
体裁：曲

旦：从别后再不对香奁冶艳妆。维旦暮升堂勤奉养。谁知道风波遽起萧墙。只为这家奴生祸殃。闪得我夫妻抛漾。知冤察枉。赖得有慈祥仁恕亲娘。
二郎神
作者：杨柔胜
朝代：明
体裁：曲

生：堪嗟佳人被屈。才郎受枉。都是你爹行没主张。把谗言信听反逐东床。今喜成名归故乡。庶不辱岳翁闻望。心自想。东遮西掩亏杀你的萱堂。
五更转
作者：杨柔胜
朝代：明
体裁：曲

旦：去意忙。嗟难挽。把恩情作等閒。霎时割爱。割爱轻分散。风雨凄然。愁你路途谁惯官人。。你是个君子人暂时穷天应鉴。不比寻常萍梗随风飐。须念结发情深。休使閒花羁绊。
五更转
作者：杨柔胜
朝代：明
体裁：曲

旦：苦在心。难回覆。说将来。情太毒。韦郎生死。生死应难卜。爹听谗言。逼嫁他族。言语乖。不顺情。遭凌辱爹爹呵。。任童儿泼贱。泼贱为心腹。不念孩儿亲生骨肉。
五更转
作者：杨柔胜
朝代：明
体裁：曲

玉貌愁。蛾眉蹙。因何事。恁啼哭。眼底泪珠。泪珠常扑簌。父子参差。语言伤触。思量起。这是非。泼奴仆。搬唆老父。老父将他逐孩儿。为甚事。说与我做娘的知道。。免使我心疑痛怜骨肉。
五更转
作者：杨柔胜
朝代：明
体裁：曲

生：宝镜分。文鸾散。溋溋泪暗弹。容留半子。半子恩无限。一旦分离。番做了失群孤雁。旦：官人。不知此去要投甚么人。生：李令公镇代州为官显。旦：他是你甚么人。生：他与我家尊契合。拟定垂青盼。旦：官人此去。得官即便回程。生：稍得身荣。怎肯将伊抛赚。
五更转
作者：杨柔胜
朝代：明
体裁：曲

老旦：吾年老。兼多患。无儿鬓已斑。将伊倚依。倚依亲相看。祸起须臾。顷刻恩倾一旦贤婿此去。到代州时节。。况值道路长连云栈。风霜自保休教慢。大展雄才。效取刘侯翼汉。
五马江儿水
作者：杨柔胜
朝代：明
体裁：曲

生：虎将亲承凤诏。为狐狸党未消。且挥戈跃马。奋武扬威。破戎蛮如削草。战马咆哮。征纛飘摇。意欲封妻荫子。岂惮辛劳。祈连再无胡骑扰。风急雁声高。江清日影摇。水远山遥。水远山遥。金勒马嘶芳草。
传言玉女
作者：杨柔胜
朝代：明
体裁：曲

老旦上：景入桑榆。因无子嗣。时将爱女教经史。丑上：小玉虽处卑微。论奢华世间无比。
似娘儿
作者：杨柔胜
朝代：明
体裁：曲

外上：配合尽人伦。吾爱女今日成姻。韦皋有福谐秦晋。儒生奋志。终当显吾门。老旦上：无子鬓先斑。镇日空悽惨。爱女正笄年。今喜谐姻眷。
傍妆台
作者：杨柔胜
朝代：明
体裁：曲

丑：你忠言不听见偏迷。却不道人生那有百年期。但朝欢暮乐随时过。管甚么夜去明来无了时。绿珠碧玉。芳名已非。三贞九烈。题他怎的自古道。人世难逢开口笑。好花须插满头归。
傍妆台
作者：杨柔胜
朝代：明
体裁：曲

丑：好心痴我与你是门户中呵。。谁似你衣丰食足口头肥我与你。带的是金共宝。穿的是绣绒衣。伴的是风流客。到晚向牙床睡。传杯弄盏。知音品题。星前月下。青鸾共骑。好一似谪天仙子下瑶池。
傍妆台
作者：杨柔胜
朝代：明
体裁：曲

捲帘吁。倚门献笑落便宜。我羞把银筝拨。懒把玉箫吹。怕的是敲檀板。怕的是歌金缕。调脂弄粉。将人眼迷。荆榛枳棘。文鸾怎栖。几时得齐眉举案做了好人妻。
傍妆台
作者：杨柔胜
朝代：明
体裁：曲

贴：心中展转自思维。我有如花容貌雪为肌。怪脂粉污颜。嫌蜂蝶惹閒非。花香蕊嫩风流赏。月落秋残玩客稀。调弦弄管。持觞举杯。吟风咏月。朝东暮西。怎能勾真诚君子献明珠。
傍妆台
作者：杨柔胜
朝代：明
体裁：曲

贴：月初圆。我与你恩山义海效鹣鹣。心匪石。应难转。恩与爱。重如山。奴是含香秋冷东篱菊。只恐东君不爱怜。他要分开鸳侣。拆散锦鸾。忍下得好姻缘番作恶姻缘。
催拍
作者：杨柔胜
朝代：明
体裁：曲

他带刀鎗心恶意凶。过村庄百姓每怕恐老旦：相公。那后生家呵。。谁不戏哄。谁不戏哄。外：戏哄是这般模样。老旦：不比寻常不孝不忠。不哑不聋怎做得阿家翁。合：难说道德量宽弘。只一婿不相容。
催拍
作者：杨柔胜
朝代：明
体裁：曲

外：他跨雕鞍恣性纵横。带无徒挟强恃雄。忘却困穷。忘却困穷。不记当初梗迹萍踪。才得提携便弄颠风合前。
八声甘州
作者：杨柔胜
朝代：明
体裁：曲

外：寒微本草茅。赖高明提掇。顿上云霄。惭惶无地。倚赖有天图报。从今委身亲国事。管取山河不动摇合前末。
八声甘州
作者：杨柔胜
朝代：明
体裁：曲

生：扶桑日渐高。一霎时雾散烟消。重兴唐室。永保万年坚牢既蒙举荐。又荷奏闻。皆看先人薄面。。绨袍恋恋怀故友。今日方知生死交合前。
八声甘州
作者：杨柔胜
朝代：明
体裁：曲

逆贼不道。致万民奔走。中原纷扰。滔天罪恶。无情三尺难饶。恢恢天网疏不漏。假手吾曹安可逃。合细思有擎天捧日功劳。
凌波仙子
作者：杨柔胜
朝代：明
体裁：曲

外老旦旦上外：懊恨当初一念差。揣怀羞脸却回家。合：从今往事都勾罢。共享荣华。
凤穿花
作者：杨柔胜
朝代：明
体裁：曲

生上生：凤诏星驰降九天。授节度守西川。外：虎符鹊印人争羡。喜故乡重见。
刮地风
作者：杨柔胜
朝代：明
体裁：曲

外：一味颠狂心好勇。误你平生望。难送我老年终。弄玉箫史。乘鸾跨凤。休想夫妇永双双。管教他折散各西东合前。
刮地风
作者：杨柔胜
朝代：明
体裁：曲

旦：出猎文王遇太公。吉兆起飞熊。清风高古人称颂。外：不似他每逞英雄。沽名吊誉。试剑跃骢。不思映雪与囊萤。心机枉空用。合：无徒所为。应知没始终。恼人肠不可容。
刮地风
作者：杨柔胜
朝代：明
体裁：曲

旦：只为晨昏缺侍奉。惹谈论不相重。修身可为家邦用。那得閒非到耳中。爹忒怨怼。娘煞过宠。博不得门阑多喜气。女婿近乘龙合前。
刮地风
作者：杨柔胜
朝代：明
体裁：曲

老旦：可谏他芸窗苦用功。期早晚步蟾宫。一朝贵显人钦重。肯老林泉守困穷。外：他擎鹰放犬。朝西暮东。老旦：穷通算来各有时。将相本无种合前。
刮鼓令
作者：杨柔胜
朝代：明
体裁：曲

旦：不孝女运衰。被童儿施巧计。老父不分清与浊。险些黄河作怨鬼。妾死顺相随。凭谁人拜墓庐。颠危之际幸夫归合前。
刮鼓令
作者：杨柔胜
朝代：明
体裁：曲

生拜介：经年别信稀。喜慈颜尚未衰。老旦：贤婿为何得居此职。生：父执令公相荐举。幸喜平蛮衣锦归。老旦：甚么官职。生：节度使镇川西。岳翁已曾提本辞。敕韦皋代替到庭帏。合：将前事。不用提。从来人面逐高低。花重发。月再辉。封妻荫子耀门闾。
刮鼓令
作者：杨柔胜
朝代：明
体裁：曲

老旦：伊岳父性僻。听狂奴讲是非。一世夫妻惟爱女。唆谤沈流险丧躯。今喜适相会。贤良衣锦荣耀归。果然无怨是男儿合前净。
包子令
作者：杨柔胜
朝代：明
体裁：曲

丑净：觅迹寻踪险处过。险处过。教他性命见阎罗。见阎罗。弓开箭中大虫倒。献来寨主请功多。请功多合前。
包子令
作者：杨柔胜
朝代：明
体裁：曲

众：山前山后寻虎窝。寻虎窝。不须布网与张罗。与张罗。大虫该死来拦路。剥皮取骨赏喽啰。赏喽啰。合齐声呐喊下山坡。
北新水令
作者：杨柔胜
朝代：明
体裁：曲

丑上：咱每南面自称孤。坐毡帐虎狼围护。荣华谁似我。拍手饮羔酥。南北分图。南北分图。家变国志不负。
双劝酒
作者：杨柔胜
朝代：明
体裁：曲

生净杀介：鼓鸣金进。弓开弦响。众军用心。论功升赏。区区小将有何强。敢与相持胡斗莽。
双声子
作者：杨柔胜
朝代：明
体裁：曲

春夜恹。春夜恹。夫妇真堪羡。月乍圆。月乍圆。此夜同欢宴。郎少年。郎少年。女艳妍。女艳妍。从今夫和妇睦。永远团圆。
后庭花
作者：杨柔胜
朝代：明
体裁：曲

我记得东墙人月圆。生：包兄。东墙人月圆的故事。知道么。净：我前日记得。今日忘了。生：此乃是八月十五。董秀英约马君卿的故事。净：正是董秀英的故事。方才想得起来了。贴：我记得湘陵西子篇。生：包兄。这个故事你晓得么。净：敢是董秀英的故事。生：先生好快记。又是董秀英。是别的了。净：是甚么。生：是湘陵鼓瑟诗。净：我正要说出来。又被你说去了。贴：我记得出塞昭君怨。生：明妃故事。净：是明妃。贴：我记得诚心令女贤。生：烈女传。贴：我记得窦娥冤。净：雪洲方表窦娥冤。生：这个才是。净：我那一个故事不晓得。生：又来说嘴了。贴：我记得金山金山题怨。净：我晓得这个是松江过去的那金山。生：不是。不是。苏小卿的故事。你知道么。贴：哑观音参哑禅。李夫人哭杜鹃。别虞姬拆锦鸳。杜韦娘舍翠钿呀。。有个没兴的荆娘。荆娘愁怨。柳青娘。仗锦笺。莫愁吟。苏蕙编。回文诗。带意传。薛涛耻。红袖脸。断肠吟。鸿鸟编。断肠吟。鸿鸟编。
哭岐婆
作者：杨柔胜
朝代：明
体裁：曲

明眸皓齿。二十三年少。长歌浩笑。锦衣绣袄。胡鹰双合飞如飙。狐兔尽藏荒草虎上介。
哭岐婆
作者：杨柔胜
朝代：明
体裁：曲

长空渺渺。浮云静移。荒郊杳杳。风尘不扰。抚鞍覆手挽乌号。惊双雕落九霄。
哭相思
作者：杨柔胜
朝代：明
体裁：曲

众：那日分违情恋眷。今宵不意重相见。
哭相思
作者：杨柔胜
朝代：明
体裁：曲

分散鸾凰玉镜空。霎时割爱各西东。一江月色牵行色。万里音书托便鸿。
哭相思
作者：杨柔胜
朝代：明
体裁：曲

心太急。意匆匆。含悲无语暗啼红。佳人薄命从来有。只恐恩情一旦空下。
哭相思
作者：杨柔胜
朝代：明
体裁：曲

愁傍春山锁翠眉。风尘从此染征衣。你归绣阁劳清梦。我向边城谒故知下。
哭相思
作者：杨柔胜
朝代：明
体裁：曲

我儿。只道永分离。岂料重相会。
哭相思
作者：杨柔胜
朝代：明
体裁：曲

旦：心如刀割泪如珠。只恨爹爹见识迷。世上万般哀苦事。无过死别与生离。
哭相思
作者：杨柔胜
朝代：明
体裁：曲

旦：愁万斛泪双垂。送君不忍与君违。香闺野店相悬隔。一日相思十二时。
哭相思
作者：杨柔胜
朝代：明
体裁：曲

渭水滔滔只向东。丈夫含泪背东风。可怜无限相思苦。番做襄王一梦中生先下贴悲介。
哭相思
作者：杨柔胜
朝代：明
体裁：曲

破镜当时分散。离鸾今日重逢。
哭相思
作者：杨柔胜
朝代：明
体裁：曲

老旦：女衔冤屈丧青春。母抱忧愁欲断魂。泣血杜鹃重泣血断肠人忆断肠人并下。
啄木儿
作者：杨柔胜
朝代：明
体裁：曲

分鸾凤已数年。未审月貌花容可似前。记临岐手执叮咛。得功名早归庭院。喜别来已得身荣显。勋名震动功不浅。候圣旨褒封衣锦旋。
四边静
作者：杨柔胜
朝代：明
体裁：曲

众：三竿红日东窗外。未起亦无害。高枕且无忧。通宵免惊骇合前。
四边静
作者：杨柔胜
朝代：明
体裁：曲

净：回凶化吉时当泰。皇恩已宽贷。归正入王图。顺天永不败合前。
四边静
作者：杨柔胜
朝代：明
体裁：曲

外：仁慈恺悌韦元帅。杀伐已先戒。岂肯仗天威。滥把生灵坏合前。
四边静
作者：杨柔胜
朝代：明
体裁：曲

弥天大罪从今改。荷君恩浩如海。若不改前非。书史秽千载。合：关隘尽开。兵权尽解。从此罢干戈。生灵免伤害。
夜行船
作者：杨柔胜
朝代：明
体裁：曲

外末上：月黑云迷人静悄。忽听得猛虎咆哮。趱步趋前。一鎗刺倒外跌介：呀。怪哉。。又早闪我一交。
大圣乐
作者：杨柔胜
朝代：明
体裁：曲

外：谢仁兄荫及区区。厚德铭心不可违。天恩降敕为边备。局量浅怎施为。追思狂稚当年事。今日方知昨日非合前生。
大圣乐
作者：杨柔胜
朝代：明
体裁：曲

旦：平白地惹祸招非。感娘行劝解扶持。爹爹怒发冲冠起。使孩儿措身无地丈夫呵。。只为你心猿意马难拴系。闪得人彩凤文鸾两处飞合前。
大圣乐
作者：杨柔胜
朝代：明
体裁：曲

生：谢吾皇手诏荣除。岂料光生腐草馀。才疏任重心惭愧。惟赤胆贯虹霓。今喜岳翁显任皋迁替。昼锦荣归世所稀。合：辞京国。返故庐。夫荣妻贵耀门闾。悬金印。服紫衣。长安道上马如飞。
大圣乐
作者：杨柔胜
朝代：明
体裁：曲

老旦：我被他抢白。閒气閒非。我甘心做小伏低如今外人呵。。说将来行动不成器。怪不得人有言有语。他若是埋头窗下攻书史。怎见得傍人讲是非。合：相遮庇。无非是惜树怜枝。
大环着
作者：杨柔胜
朝代：明
体裁：曲

外：我当初执迷。我当初执迷。一念差池。听悍仆狂奴。一面之词。逐东床沈沦孝女。心性懵懂。事欠三思。为谮言伤残骨肉。自追思悔之晚矣合前。
大环着
作者：杨柔胜
朝代：明
体裁：曲

旦：为椿庭病危。为椿庭病危。日夜悲啼。神前立疏。减妾年纪。岂童儿搬喋是非。爹爹发怒。将奴沈水。幸君家荣归故里。救贱妾得免沈溺合前。
大环着
作者：杨柔胜
朝代：明
体裁：曲

生：感吾王敕旨。感吾王敕旨。荣耀乡闾。衣紫腰金。荫子封妻。美名留传百世。夫贵妻荣。永效于飞。立大功生逢盛世。遂男儿平生之志。合：从前事。不用提。妇睦夫和。永恋亲帏。
大环着
作者：杨柔胜
朝代：明
体裁：曲

贴：想姻缘宿世。想姻缘宿世。曾捧金卮。果是天生。一对夫妻。从此一见笙歌队里。忆多情心上萦系。喜今日得谐连理。酬青楼玉环佳配合前。
天下乐
作者：杨柔胜
朝代：明
体裁：曲

旦上：罢舞离鸾镜掩尘。那堪风雨老灵椿。
天下乐
作者：杨柔胜
朝代：明
体裁：曲

生上：鸾交凤友恩情厚。时相守。况契合天长地久。贴上：潇洒更风流。肯落他人之后。
太平令
作者：杨柔胜
朝代：明
体裁：曲

净上：疾走如飞。戍鼓连天狼烟起。胡笳彻夜西风里。龙争虎斗辨雄雌末：探事的且喘息定。。事何如。御驾亲征胜与输。净：奉天圣驾都围住。满城不日竖降旗。
好事近
作者：杨柔胜
朝代：明
体裁：曲

外：徐州沛县是乡闾。念克孝粗知武艺。双亲早逝。与仁兄偶然为结义他令岳张相公呵。。听童儿是非。霎时祸起萧墙内因此我仁兄忿气。。故不惮千里来投。真个是太山之倚。
好事近
作者：杨柔胜
朝代：明
体裁：曲

末把盏介：丰采久暌违。老怀抑郁追思。一杯蔬酒。聊慰远来佳意克孝。你。堂堂貌伟。梁栋材定作邦家器。我当保举贤能二位。管教都衣锦归。
好事近
作者：杨柔胜
朝代：明
体裁：曲

生：念家尊交谊乞提携叔父有。善兼天下名誉。不辜来意。足感厚情之至小侄呵。才疏德匪。我从今朝夕听垂诲。望叔父荐拔寒微。办赤心报答明主。
好姐姐
作者：杨柔胜
朝代：明
体裁：曲

外：祖居徐州沛里。百无成时乖未遇。椿萱早损。家无担石储。徒生世。生：你有何本事。外：十八般武艺为生计。生：曾有大名在何处外：小人曾在颖阳山独搏一虎。。打虎人称子路师。
好姐姐
作者：杨柔胜
朝代：明
体裁：曲

外：近日山东寓居。遭兵火数年狼狈。萍踪浪迹。此生无所依。幸相遇。鹪鹩无树堪栖止。愿向高林寄一枝。
好姐姐
作者：杨柔胜
朝代：明
体裁：曲

生：念吾幼失怙恃。张节度招为门婿。平昔好贤。所求皆赖庇。如不弃。陈蕃榻上延徐孺。饥奉三餐寒解衣。
宴陈平
作者：杨柔胜
朝代：明
体裁：曲

净上：终日醉薰薰。不辨朝昏。六韬三略几曾闻。滥受功勋。
宴陈平
作者：杨柔胜
朝代：明
体裁：曲

末：名利恼人心。终日营营。投簪解绶已完名。结社鸥盟。
宴陈平
作者：杨柔胜
朝代：明
体裁：曲

生上：脱却旧儒衣。便望封侯。外：雄兵百万须授首。不斩渠魁誓不休。
尾声
作者：杨柔胜
朝代：明
体裁：曲

一门欢庆随时赏。吾愿足心无他想外：夫人。酒已完了。院子收去罢。且待来。朝再举觞。
尾声
作者：杨柔胜
朝代：明
体裁：曲

云期雨约全无准。斜倚薰笼坐到明。专听春雷第一声。
尾声
作者：杨柔胜
朝代：明
体裁：曲

仙姬得遂刘郎愿。富贵休誇兜率天。永效于飞到百年。
尾声
作者：杨柔胜
朝代：明
体裁：曲

净：乳口儿童休言重。生：你尸餐伴食有何功末：二位请息怒。。路上行人口似风。
尾声
作者：杨柔胜
朝代：明
体裁：曲

前愆往怨都休咎。骨肉团圆依旧。始信誃言胜剑矛。
尾声
作者：杨柔胜
朝代：明
体裁：曲

合：梨花夜雨飞琼片。荷叶秋霜委翠钿。怎得花再鲜妍荷再圆。
尾声
作者：杨柔胜
朝代：明
体裁：曲

外丑：拥雕鞍频频劝。明年专望锦衣还贴：韦相公。。莫恋豪家美少年。
尾声
作者：杨柔胜
朝代：明
体裁：曲

文谙武练终为用。塞久当知定有通。未必男儿终困穷。
尾声
作者：杨柔胜
朝代：明
体裁：曲

旗开得胜英雄事。马到功成智士机。管取君恩拜紫泥。
尾声
作者：杨柔胜
朝代：明
体裁：曲

清风明月樽前酒。治国齐家旷世谋。但愿年年同劝酬。
尾声
作者：杨柔胜
朝代：明
体裁：曲

炎凉世态皆如是。人事亲疏古有之。留与人间作话题。
尾声
作者：杨柔胜
朝代：明
体裁：曲

生上：解雕鞍。归私第。倚窗旭日影辉辉呀。岳母娘子俱在此。。整顿衣冠问起居。
尾声
作者：杨柔胜
朝代：明
体裁：曲

转溪桥。临山岛。解衣沽酒共论文。同向名园夺锦袍。
尾声
作者：杨柔胜
朝代：明
体裁：曲

非灾顷刻来不小。母子分离在这遭。死别生离恨怎消。
尾声
作者：杨柔胜
朝代：明
体裁：曲

须信分离在此遭。栖枝不稳如穷鸟。乞食沿门捧破瓢。
尾犯序
作者：杨柔胜
朝代：明
体裁：曲

旦悲介：最苦是生离。那况情浓。不觉凄其。野店深闺。叹两地相思。君去。奴不虑千山万水。只虑你只影自驰驱。
尾犯序
作者：杨柔胜
朝代：明
体裁：曲

旦：我执手问归期。一语未终。两泪先垂。后夜相思。千里月明何处。君去莫忘我糟糠旧妻。休恋着花柳艳姬。当记得伏雌烹煮。曾把扊扅炊。
尾犯序
作者：杨柔胜
朝代：明
体裁：曲

生：自盟结发到期颐。平地风波。一旦暌违。交颈鸳鸯。可怜各自飞。吾也不虑孤身万里。也不虑登山涉水。吾只虑青灯夜雨。坐想与眠思。
尾犯序
作者：杨柔胜
朝代：明
体裁：曲

生：萧墙祸起在须臾。恼恨童儿生谤非。都笑硕辅名公反受欺。吾去不唾手步蟾宫折桂枝。须奋身金戈铁骑。岂肯学负心吴起。得志便休妻。
山坡羊
作者：杨柔胜
朝代：明
体裁：曲

外：你好蹊跷作怪。动不动为他来遮盖。谁人似你。似你禽犊爱。你口莫开。牝鸡鸣祸便来。我胸中自有。自有分明在。自恨亲生女不才合前。
山坡羊
作者：杨柔胜
朝代：明
体裁：曲

旦：娇怯怯难移玉趾。气冲冲恨童儿无理。苦切切哀告院公。略停停听奴一语。倘爹意回。娘行可护持院公。。若还救我重生日。结草衔环当报你合前。
山坡羊
作者：杨柔胜
朝代：明
体裁：曲

旦：爹爹休嗔休怪。孩儿叨承钟爱为爹爹有病。。终朝废食。终夜衣不解。恶祸胎。无端降下来。把迷天大罪。大罪将奴害。谁想爹爹反忌猜。合：哀哉。思之泪满腮。哀哉。思之泪满腮。
山坡羊
作者：杨柔胜
朝代：明
体裁：曲

末净押旦上：生长在绮罗丛里。那曾识路途滋味。三春时南雁北飞。不肯把我音书寄。心暗疑知他在何处居。愿他早奋云霄羽。只怕还是当年素服儒。合：悲啼。恨填胸泪满衣。嗟吁。怨冲天愁锁眉。
山坡羊
作者：杨柔胜
朝代：明
体裁：曲

老旦：听妾一言宽解。父子人伦之大。三纲五典。五典曾谙解。休致猜。把雷霆怒且拨开。易云愆忿。愆忿君当戒。只怕父子相残天降灾合前。
山花子
作者：杨柔胜
朝代：明
体裁：曲

丑：西湖疏影黄昏后。暗香浮动清幽。展丹心调羹大手。鼎鼐臣尽来祝贺。合：剪琼花天孙妙手。年年此日同寿酒。罗浮姑射常厮守。为国调羹。岁寒不朽。
山花子
作者：杨柔胜
朝代：明
体裁：曲

外：葵心一点倾阳九。微躯此外何求。愿皇图千秋万秋。永绵绵海屋添筹。合：绝狼烟干戈永休。年年此日同寿酒。松梅翠竹三益友。名节坚刚。岁寒不朽。
山花子
作者：杨柔胜
朝代：明
体裁：曲

旦：凌空挺翠苍苍秀。长生屹立岩岫。岁寒姿风霜傲久。永乔荣愿同亲寿。合：大夫封秦王御手。年年此日同寿酒。苍虬白鹤常厮守。松柏同荣。岁寒不朽。
山花子
作者：杨柔胜
朝代：明
体裁：曲

老旦：虚心劲节清名旧。平安日报无忧。九嶷山班班尚留。湘灵悲戛鸣玉球。合：剪狼班伶伦妙手。年年此日同寿酒。龙孙凤侣常厮守。清节坚刚。岁寒不朽。
归朝欢
作者：杨柔胜
朝代：明
体裁：曲

外：不须用。不须用嚎啕怨天。夫妇皆因宿世缘。思尊嫂思尊嫂正当妙年。鸾凤和鸣期百年。奈死生有命难移转。蓝田种玉根还浅。更为思君丧九泉。
归朝欢
作者：杨柔胜
朝代：明
体裁：曲

外：朝门外。朝门外拱候旨传。生：你回来了。事体何如。外：未见皇言下九天。忽相见。忽相见店主寄言。生：他姓甚么。外：此人说道姓王。生：他在那里住。外：家住摘星桥畔。生：他说甚言语。外：道吾兄昔日留伎馆。玉箫可意曾留恋。特写春容寄少年。
归朝欢
作者：杨柔胜
朝代：明
体裁：曲

这节义。这节义伊谁与传。我心铭徒自镌。这骸骨。这骸骨伊谁与填。我心旌徒自悬。乐昌一旦俄分镜。延平津怎得重会剑。洛浦何年珠再还。
忆多娇
作者：杨柔胜
朝代：明
体裁：曲

末：愁绪深。堪怒嗔。腌臜下贱弄巧舌。夫逐妻亡忒毒狠姐姐。你若有灵呵。。地府投词。地府投词。这段冤仇始伸。
忆多娇
作者：杨柔胜
朝代：明
体裁：曲

末：枉动心。徒损神。流水落花自泛沈。冷落兰房独倚门。一味凄凉。一味凄凉。月送清光怎禁。
忆多娇
作者：杨柔胜
朝代：明
体裁：曲

末：欲断魂。休痛心。半生母子前世因。有命在天当告殒。使婢如云。使婢如云。侍奉何愁没人。
忆多娇
作者：杨柔胜
朝代：明
体裁：曲

末：眼渐昏。气莫伸。日薄西山当暮龄。何事晨昏珠泪零。且养精神。且养精神。莫为儿亡反丧身。
懒画眉
作者：杨柔胜
朝代：明
体裁：曲

丑：解衣推食甚周全。海阔山高恩万千。终身满拟侍英贤。霎时谤讪分鸿雁。合浦珠还是甚年。
懒画眉
作者：杨柔胜
朝代：明
体裁：曲

外：萧萧只影到西川。晋谒蒙留礼甚虔。遽然拆散更堪怜。何时结草报衔环。没齿难忘感二天。
懒画眉
作者：杨柔胜
朝代：明
体裁：曲

末：能文能武两兼全。未献明珠久在渊。男儿壮志气冲天。愿此去云蒸豹变。再续交情莫弃捐。
懒画眉
作者：杨柔胜
朝代：明
体裁：曲

生：临岐执袂泪涟涟。恨杀童儿使谮言。未知重会是何年。人生聚散如蓬转。莫为分襟苦挂牵。
扑灯蛾
作者：杨柔胜
朝代：明
体裁：曲

外：矢石吾敢当。生死我不惧。破虏反掌间。不须在心萦系也。封侯万里。那其间才是男儿。方显英雄武艺。把蛮烟尽扫定无遗。
扑灯蛾
作者：杨柔胜
朝代：明
体裁：曲

汝当率雄师。登山与渡水。赏罚无偏向。士卒用心无怨也克孝。。你施威仗勇。办赤心保驾扶主。若还是功成捷报。管腰金衣紫富贵在须臾。
扑灯蛾
作者：杨柔胜
朝代：明
体裁：曲

生：忠诚臣子心。汗马男儿事。义胆与忠肝。摧锋冒险不避也。龙蟠虎踞。敢当锋决个输赢。管叛亡授首。肯教中国诿蛮夷。
掉角儿
作者：杨柔胜
朝代：明
体裁：曲

生：爇炉香设誓告天。告天天与人行方便。愿此去一举状元。好姻缘再重留恋。结新盟。谐旧好。花月重圆。灯前月下双双并肩。那时节风情月思。恩债偿填。
掉角儿
作者：杨柔胜
朝代：明
体裁：曲

贴：我爹娘心执见偏。别知音几时重见。恨妾身缘薄分悭。剖菱花甚时重圆。为功名。分凤侣。无计留连。穹苍祷告乞谁怜。好姻缘他年契合。再续丝弦。
望吾乡
作者：杨柔胜
朝代：明
体裁：曲

外：不孝孩儿。欺天罪莫知。苍天在上难瞒眛。此时泄漏阴施计。情理难容恕。教他魄沈水。骨葬鱼。方雪胸中气。
望吾乡
作者：杨柔胜
朝代：明
体裁：曲

生：花压重檐。沈檀袅绣帘。春娇无力游蜂倦。雨浓花艳春如酒。月皎风和夜正酣。情相契。心意坚。好似玉箫时并画楼前。
朝元歌
作者：杨柔胜
朝代：明
体裁：曲

人离人合。离合天之数。月圆月缺。圆缺天之度。月岂常缺。人岂常孤。曾记得淮阴寄食。莘野耕锄。包羞忍辱真丈夫。瘦马倦长途。清霜啼鹧鸪。豺狼满地。豺狼满地。几时得见代州亲故。见代州亲故。
桂枝香
作者：杨柔胜
朝代：明
体裁：曲

净：夫人听禀。不须生忿。爹爹日夜斟量。怕小姐鸳帏孤另王提领呵。。是豪门贵戚。豪门贵戚。青春才俊。欲谐秦晋议婚姻。好意来撺掇。谁知反怪嗔。
桂枝香
作者：杨柔胜
朝代：明
体裁：曲

旦：母亲。心中自忖。不如休问。韦郎因为不思。今结下终身仇恨。千般劝解。千般劝解。儿夫不听。今成画饼。古人云。势败奴欺主。时衰鬼弄人。
桂枝香
作者：杨柔胜
朝代：明
体裁：曲

老旦：无端狼毒。唆爹嗔忿。令人恨你不仁。直恁把纲常乱紊。背是面非。背是面非。多般谗谮。数恶不尽旦：娘休要怪他。。自评论。骨肉生嫌隙。非亲却是亲。
梁州序
作者：杨柔胜
朝代：明
体裁：曲

净：皇风垂拱。华夷一统。与国家建立奇功。虽汉时三杰。不似你智谋骁勇。愧我不堪坠凳。只好持杯。自觉深惭悚。大凡遮盖处赖帲幪。须有日衔环罄寸衷。合：国股肱。真梁栋。苍生仰德如山重。管取麟阁上画仪容。
梁州序
作者：杨柔胜
朝代：明
体裁：曲

外把盏介：青阳初尽。朱明析长。殿角南薰荐爽。燕居閒暇。人人苦昼偏长我和你。相携素手。去避炎威。行乐莲池上。水晶帘捲起。饮霞觞。一架蔷薇满院香。合：清世界。赛蓬阆。又何须妙舞兼歌唱。追胜事。果堪赏。
梁州序
作者：杨柔胜
朝代：明
体裁：曲

旦：解新篁万竹筼筜。更幽径多招豪放。拂薰风生处。影摇青幌。只见那龙舟竞渡。鼍鼓争挝。此际人扰攘。娇娥初睡起。浴兰汤。清透冰肌玉骨香合前。
梁州序
作者：杨柔胜
朝代：明
体裁：曲

末丑：笑红尘着甚奔忙。触炎蒸长途来往。为微名受此。许多磨障。谁似此调羹翠釜。酒吸碧筒。避暑凉亭上。开怀拚剧饮。醉红妆。笑语时闻腻粉香合前。
梁州序
作者：杨柔胜
朝代：明
体裁：曲

末：元帅安天下一怒成功。又何须七擒七纵。料区区小寇。怎敢当锋。自愧力衰年迈。甘老林泉。只好随时哄。朝廷多事恨无功。徒有葵心向日红合前生。
梁州序
作者：杨柔胜
朝代：明
体裁：曲

老旦：梅黄金重。槐浓绿障。且喜红尘绝鞅。未摇纨扇。轻罗衣袂先凉。尽称我弹丝品竹。沈李浮瓜。此处当追赏。小莲初出水。遍池塘。阵阵风来阵阵香合前。
梧叶儿
作者：杨柔胜
朝代：明
体裁：曲

净：你恃他亲生女。视我是脚底泥。今日中吾机。早嫁王提领。劝解且饶伊。若推辞。休想饶伊救伊。
梨花儿
作者：杨柔胜
朝代：明
体裁：曲

丑上：嬴奸卖俏妆扮娇。迷魂阵里连珠炮。一个来时一个倒嗏。。陶朱公下网圈得他醮。
梨花儿
作者：杨柔胜
朝代：明
体裁：曲

丑上：风流提领家富豪。风流惯使风流钞。只为风流折了腰嗏。。风流落在风流套。
梨花儿
作者：杨柔胜
朝代：明
体裁：曲

丑扮试官末从上：风流试官宽肚皮。渴时吸尽三江水。多少鱼龙藏在里。到晚来肚里相争戏。
梨花儿
作者：杨柔胜
朝代：明
体裁：曲

咱是童儿称总领。本官宠任多听信。花言巧语妆陷人嗏。。剑腹蜜口畜生性。
梨花儿
作者：杨柔胜
朝代：明
体裁：曲

门外是谁称管家。乔妆乔扮满面麻。摆摆摇摇自奖誇嗏。。东岳庙里神灵怕。
步步娇
作者：杨柔胜
朝代：明
体裁：曲

生外同上：仕路崎岖云程阻。宦海舟难渡。关山片月孤。霜冷风寒。怎禁凄楚。弹铗叹无鱼。渐近长安路。
步步娇
作者：杨柔胜
朝代：明
体裁：曲

穷途游子悲春晚。陌上花飞遍。伤情满目关山远。天空旅情羁绊。可意乍相离。无奈心难拚。
步步娇
作者：杨柔胜
朝代：明
体裁：曲

落雁沈鱼娇无比。一旦成虚废。梨花带雨飞。帐冷香消。怨云愁雨。尘锁镜奁妆。蛛网鸳鸯被。
水底鱼
作者：杨柔胜
朝代：明
体裁：曲

末领众上：战鼓如雷。旌旗猎猎飞。鞭敲金凳。人唱凯歌回。
水底鱼
作者：杨柔胜
朝代：明
体裁：曲

鎗刀摆列。军容煞整齐。到韦将军营寨。远闻得胜归。
水底鱼儿
作者：杨柔胜
朝代：明
体裁：曲

丑上：一对精拳。强如百亩田。江湖行遍。道咱每能撰钱。因贪快乐。花街柳巷眠。囊金散尽。衣裳不得穿。衣裳不得穿。
水底鱼儿
作者：杨柔胜
朝代：明
体裁：曲

丑净上：击鼓鸣锣。杀人并放火。倚山为寨。号为拦路虎。金银财宝劫来如粪土。无钱买路。霸王也难过。霸王也难过。
水红花
作者：杨柔胜
朝代：明
体裁：曲

旦：搅家堪恨泼狐狸。喋閒非节生奸计。只愁父母老衰摧。至亲谁。枉做百年之计。我瞑目宁甘一死。谁与报他知。千里故人归也啰。
水红花
作者：杨柔胜
朝代：明
体裁：曲

旦：爹爹。你身承重任镇川西。统军机安危所系今日被人唆哄坏了。忍撇下我夫妻母子。死别生离。。谗言何不细详推。把亲儿。送入在烟波深处。净：姐姐。你嫁也不嫁。旦：宁可葬身鱼腹。决不效于飞。这冤屈有谁知也啰。
浆水令
作者：杨柔胜
朝代：明
体裁：曲

旦：愿爹爹百岁寿高。养童儿箕裘承绍。我自拚身死在今朝。只是难忘父母养育劬劳。合：心肠热似火烧。童儿冷眼微微笑。再三告。再三告。爹不恕饶。空懊恼。空懊恼。动地悲号。
清江引
作者：杨柔胜
朝代：明
体裁：曲

丑：风高月朗秋气清。正好相征进。雌雄顷刻分。成败须臾定。据中原安如磐石稳。
清江引
作者：杨柔胜
朝代：明
体裁：曲

净：主兵军法严又明。号令风霆迅。速征尽伏从。远近皆归顺。望军中果然威凛凛。
清江引
作者：杨柔胜
朝代：明
体裁：曲

末：兵勇马肥器械精。帐下旌旗整。箭离弦奏功。刀动倾人命。直杀得鬼哭神嚎天地暝。
渔家傲
作者：杨柔胜
朝代：明
体裁：曲

儒冠岂误身。不遇皆缘命。论贤才版筑耕莘。从古有人危困。只恨父母亡离乡井。举目无亲惟只影。几时得身上明廷。尽输忠无人提掇生灵。
满庭庆宣和
作者：杨柔胜
朝代：明
体裁：曲

末上：京兆韦皋。才兼文武。不第秋场。双亡父母。买笑遇平康。拜谒张公延赏。夫人相留作东床。因好艺结交克孝。祸起萧墙。家童谮怨生上下。夫妇各殊方。投奔令公李晟。用协力擒贼云光。加封诰西川节度。合破镜重会鸳鸯。因赴宴偶逢玉箫。两世效鸾凰。
滴溜子
作者：杨柔胜
朝代：明
体裁：曲

生：承朝命。承朝命即当向前。平祸乱。平祸乱岂敢久延姜大人。。可同心鏖战。边廷建大功。艰辛未免。指日鞭扬金凳便旋。
猫儿坠
作者：杨柔胜
朝代：明
体裁：曲

丑：闪得人憔悴。鬓乱与钗横。没信行相如不志诚。落花流水两无情。聪明。有谁共罗帏。并肩交颈。
猫儿坠
作者：杨柔胜
朝代：明
体裁：曲

你举头三尺。须信有神明为甚么。辜负文君一片情小二哥。你只怕未到京时。我姐姐先死了。。他一灵先到洛阳城。丹青。奈哽咽伤情巧画无成。
猫儿坠
作者：杨柔胜
朝代：明
体裁：曲

贴：他丰标态度。潇洒更聪明。剪水裁云骨格清。花前酬和二三更。惺惺。则被他引惹香魂。
猫儿坠
作者：杨柔胜
朝代：明
体裁：曲

贴：恶寒发热。心痛与头疼。瘦损腰肢力不胜。恹恹气绝不重生。须听。传与我风流负心薄倖。
玩仙灯
作者：杨柔胜
朝代：明
体裁：曲

丑上：风高月黑镇嵯峨。雄据中原笑楚歌。天地若容呵。直把中原收复。
玩仙灯
作者：杨柔胜
朝代：明
体裁：曲

外上：啸聚山林。不怕官军止禁。
玩仙灯
作者：杨柔胜
朝代：明
体裁：曲

末上：宝剑拥重裘。玉鞭驰骏。心抱庙堂忧。腰佩封侯印。
玩仙灯
作者：杨柔胜
朝代：明
体裁：曲

生上：秉忠行直。为国为民涉历。只今撑住山河。补完天地。无使蛮夷叛逆。
珍珠帘
作者：杨柔胜
朝代：明
体裁：曲

生上：明星有烂。翱翔举犹淹旅。敬慎咸遵礼。怀宝肯迷邦。值此密云不雨。夙兴兼夜寐。待养就侵云翰羽。庙器岂凡庸。肯为蹉跎自弃。
甘州歌
作者：杨柔胜
朝代：明
体裁：曲

净：羊肠路径遥。叹披星带月。霜凛风号。残霞落日。秋思转添萦恼。疏林倒影嬴马倦。宿鸟投林行客焦。风渐急。月正高。照人离别恨无聊合前。
甘州歌
作者：杨柔胜
朝代：明
体裁：曲

末：丹枫几树飘。见一行征雁。嘹呖云霄。岐亭雨霁。一望旅怀多少。寒枝拣尽鸦未栖。古渡将开潮正高。秋思爽。寒夜杳。谁家茅店寄今宵合前。
甘州歌
作者：杨柔胜
朝代：明
体裁：曲

生：秋风太早。正槐黄于路。桂子香飘关河迢递。乐游原上青霄。秦楼夜月只似初。楚馆秋容不奈娇。惊物候。愁路遥。邻砧不住为谁敲。合：同献策。来圣朝。不知谁夺殿前袍。
画眉序
作者：杨柔胜
朝代：明
体裁：曲

外：花压帽檐偏。系足红丝两相愿。望贤才一举。耀后光前。金花诰荫子封妻。虎符节光生门面合前。
画眉序
作者：杨柔胜
朝代：明
体裁：曲

旦：弱质始笄年。父母深恩浩如天。报无由愧赧。此心萦牵。鸳鸯配深沐亲恩。箕帚妇愿夫荣显合前。
画眉序
作者：杨柔胜
朝代：明
体裁：曲

生：恩德浩无边。外：我与你先人契交。何必称谢。生：父母重逢感非浅。幸终身托倚。又与姻缘。风云际异日飞腾。鸾凤配今谐缱绻。合：料应夫妇非今世。前生玉种蓝田。
画眉序
作者：杨柔胜
朝代：明
体裁：曲

老旦：娇女配英贤。妇睦夫和永鹣鹣。愿相同百世。瓜瓞绵绵。男经史窗下精攻。女针线灯前勤俭合前。
皂罗袍
作者：杨柔胜
朝代：明
体裁：曲

丑：且休论贞烈消长。称天晴日暖。斗草寻芳。蝶蜂枝上恁飞扬。孤鸾镜里空惆怅。深闺寂寞。难禁夜长。春光如海。游人玩赏。鞦韆冷落无心向。
皂罗袍
作者：杨柔胜
朝代：明
体裁：曲

外：逐马飞花风滚。见绿杨垂线。碧草铺茵。酒帘高出杏花村。重岗古寺烟萝隐。可人天气。半晴半阴。浴波凫雁。自浮自沈。看来总是春天景。
皂罗袍
作者：杨柔胜
朝代：明
体裁：曲

外：骏马如云尘起。趱程途前进。恐日西沈。柳妖花袅马频嘶。渔樵閒卧斜阳里。危桥草暗。空林鸟啼。马迟心急。烟村树迷。残花片片飘红雨。
皂罗袍
作者：杨柔胜
朝代：明
体裁：曲

生：且喜叨承君命。秉忠肝义胆。节操松筠。经年相别断鸿鳞。故乡今夜灯花映。朝行暮止。登山涉水云梯石凳。隔花笑嚬。墙头红粉多丰韵。
皂罗袍
作者：杨柔胜
朝代：明
体裁：曲

老旦：把意马劳拴休放。论为女子。当效共姜。花开花谢是天常。月圆月缺常消长。芝兰无种。春来自香。三贞九烈。为人自强今后务要成人。。从今莫把心飘荡。
皂罗袍
作者：杨柔胜
朝代：明
体裁：曲

蛇带狐裘金凳。拥雕鞍矛盾。骑从如云。东风紫陌动芳尘。还乡喜得同衣锦。不寒不暖。时当仲春。承恩年少为国重臣。乌纱象简荣归乡井。